text:
φορτίο επί του σκάφους εκφορτώνεται και δημεύεται,
 —
 η άδεια αφαιρείται οριστικά,
 —
 ο πλοίαρχος και το σκάφος αποκλείονται από κάθε δραστηριότητα στη Μαυριτανία.
 1.12. Σε περίπτωση διαφυγής του σκάφους που πραγματοποιεί την παράβαση, το υπουργείο ενημερώνει την Ευρωπαϊκή Ένωση και το κράτος μέλος σημαίας προκειμένου να εφαρμοστούν οι κυρώσεις που προβλέπονται στην ανωτέρω παράγραφο 1.11.
 2. Διατάξεις σχετικά με την επιθεώρηση εν πλω και στον λιμένα
 2.1. Η Μαυριτανία λαμβάνει τα αναγκαία μέτρα ώστε οι επιθεωρήσεις εν πλω και στον λιμένα των σκαφών της Ευρωπαϊκής Ένωσης στο πλαίσιο της παρούσας συμφωνίας:
 α)
 να πραγματοποιούνται από σκάφη και/ή από το λοιπό προσωπικό της ακτοφυλακής της Μαυριτανίας που έχει σαφώς ορισθεί από τη Μαυριτανία για τον έλεγχο της αλιείας. Κάθε υπάλληλος της ακτοφυλακής της Μαυριτανίας πρέπει να έχει καταρτισθεί στον έλεγχο της αλιείας και να φέρει υπηρεσιακό δελτίο ταυτότητας που χορηγείται από τη Μαυριτανία, το οποίο αναφέρει την ταυτότητα και την ιδιότητά του,
 β)
 σε καμία περίπτωση δεν θέτει σε κίνδυνο την ασφάλεια του σκάφους και του πληρώματος.
 2.2. Όσον αφορά την επιθεώρηση εν πλω, οι υπάλληλοι της ακτοφυλακής της Μαυριτανίας δεν επιβιβάζονται σε σκάφος της Ευρωπαϊκής Ένωσης χωρίς να διαβιβαστεί προηγούμενη κοινοποίηση μέσω ασυρμάτου VHF ή χωρίς τη χρήση του Διεθνούς Κώδικα Σημάτων. Κάθε μέσο μεταφοράς που χρησιμοποιείται για την επιθεώρηση πρέπει να φέρει ευκρινώς και ευανάγνωστα εγκεκριμένο επισείοντα ή σύμβολο που αναφέρει ότι ασκεί καθήκοντα επιθεώρησης της αλιείας εξ ονόματος της Μαυριτανίας.
 2.3. Ο πλοίαρχος του σκάφους της Ευρωπαϊκής Ένωσης διευκολύνει την επιβίβαση στο σκάφος και το έργο των υπαλλήλων της ακτοφυλακής της Μαυριτανίας. Οφείλει να συνεργάζεται με τους υπαλλήλους της ακτοφυλακής της Μαυριτανίας.
 2.4. Η επιθεώρηση διεξάγεται από αριθμό προσωπικού της ακτοφυλακής της Μαυριτανίας προσαρμοσμένο στις περιστάσεις της επιθεώρησης, οι οποίοι οφείλουν να επιδεικνύουν τα στοιχεία της ταυτότητάς τους και την ιδιότητά τους πριν από τη διεξαγωγή της επιθεώρησης.
 2.5. Οι υπάλληλοι της ακτοφυλακής της Μαυριτανίας δύνανται να εξετάζουν όλους τους χώρους, τον εξοπλισμό, τα αλιευτικά εργαλεία, τα αλιεύματα, τα έγγραφα και τα αρχεία των συναλλαγών που θεωρούν αναγκαίες για την εξασφάλιση της συμμόρφωσης με την παρούσα συμφωνία. Δύνανται επίσης να ανακρίνουν τον πλοίαρχο και τα μέλη του πληρώματος ή οποιοδήποτε άλλο πρόσωπο επί του υπό επιθεώρηση σκάφους. Μπορούν να λαμβάνουν αντίγραφα κάθε εγγράφου που κρίνεται σκόπιμο.
 2.6. Οι υπάλληλοι της ακτοφυλακής της Μαυριτανίας δεν επιτρέπεται να παρεμβαίνουν στο δικαίωμα του πλοιάρχου του σκάφους της Ευρωπαϊκής Ένωσης να επικοινωνήσει με τον ιδιοκτήτη ή/και την αρχή του κράτους σημαίας του πλοίου.
 2.7. Οι υπάλληλοι της ακτοφυλακής της Μαυριτανίας παραμένουν επί του σκάφους της Ευρωπαϊκής Ένωσης μόνον όσο απαιτείται για την επιτέλεση των καθηκόντων που συνδέονται με την επιθεώρηση. Εν πάση περιπτώσει, η διάρκεια της επιθεώρησης δεν πρέπει να υπερβαίνει τις 3 ώρες για τα πελαγικά σκάφη και 1.30 ώρα για τις υπόλοιπες κατηγορίες, εκτός εάν είναι απολύτως αναγκαίο.
 2.8. Οι υπάλληλοι της ακτοφυλακής της Μαυριτανίας διεξάγουν την επιθεώρηση κατά τρόπον ώστε να ελαχιστοποιείται ο αντίκτυπος τόσο για το σκάφος όσο και για την αλιευτική του δραστηριότητα και το φορτίο του, καθώς και για τις εργασίες εκφόρτωσης ή μεταφόρτωσης.
 2.9.


text:
Η Μαυριτανία μεριμνά ώστε τυχόν αξιώσεις συναφείς προς την επιθεώρηση ενός σκάφους της Ευρωπαϊκής Ένωσης να τυγχάνουν ισότιμης και διεξοδικής μεταχείρισης, σύμφωνα με την εθνική νομοθεσία.
 2.10. Η Μαυριτανία μπορεί να επιτρέψει στην ΕΕ να συμμετέχει στην επιθεώρηση εν πλω και στον λιμένα ως παρατηρητής.
 2.11. Μετά το πέρας κάθε επιθεώρησης, οι υπάλληλοι της ακτοφυλακής της Μαυριτανίας συντάσσουν έκθεση επιθεώρησης που περιέχει τα πορίσματα της επιθεώρησης, τις εικαζόμενες παραβάσεις και τα τυχόν περαιτέρω μέτρα που θα μπορούσαν να ληφθούν από την Μαυριτανία.
 2.12. Ο πλοίαρχος του σκάφους της Ευρωπαϊκής Ένωσης έχει το δικαίωμα να διατυπώσει σχόλια στην έκθεση επιθεώρησης.
 2.13. Η έκθεση επιθεώρησης υπογράφεται από τον υπάλληλο της ακτοφυλακής της Μαυριτανίας ο οποίος συντάσσει την έκθεση και από τον πλοίαρχο του σκάφους της Ευρωπαϊκής Ένωσης. Η υπογραφή του πλοιάρχου ισχύει μόνον ως βεβαίωση παραλαβής αντιγράφου της έκθεσης. Εάν ο πλοίαρχος αρνηθεί να υπογράψει την έκθεση επιθεώρησης, καταγράφει σε αυτή τους λόγους αρνήσεώς του με την ένδειξη «άρνηση υπογραφής».
 2.14. Όταν η έκθεση επιθεώρησης συντάσσεται χειρογράφως, πρέπει να είναι ευανάγνωστη και με ανεξίτηλη μελάνη.
 2.15. Οι υπάλληλοι της ακτοφυλακής της Μαυριτανίας παραδίδουν αντίγραφο της έκθεσης επιθεώρησης στον πλοίαρχο του σκάφους της Ευρωπαϊκής Ένωσης πριν από την αναχώρησή τους από αυτό. Η Μαυριτανία αποστέλλει αντίγραφο της έκθεσης επιθεώρησης στην Ευρωπαϊκή Ένωση εντός προθεσμίας 4 ημερών (επιθεώρηση στη θάλασσα) και 24 ωρών (επιθεώρηση σε λιμένα) μετά την επιθεώρηση, ανεξαρτήτως από τα συμπεράσματα του ελέγχου.
 3. Σύστημα κοινής παρατήρησης των χερσαίων και θαλάσσιων ελέγχων
 3.1. Τα συμβαλλόμενα μέρη δύνανται να αποφασίσουν να θέσουν σε εφαρμογή σύστημα κοινής παρατήρησης των χερσαίων ελέγχων. Προς τον σκοπό αυτό, ορίζουν αντιπροσώπους που παρευρίσκονται στους ελέγχους και στις επιθεωρήσεις που πραγματοποιούνται από τις αντίστοιχες εθνικές υπηρεσίες ελέγχου και μπορούν να διατυπώνουν παρατηρήσεις επί της εφαρμογής του παρόντος πρωτοκόλλου.
 3.2. Οι αντιπρόσωποι αυτοί πρέπει να διαθέτουν τα εξής:
 —
 επαγγελματικά προσόντα,
 —
 κατάλληλη πείρα σε θέματα αλιείας,
 —
 εμπεριστατωμένη γνώση των διατάξεων της συμφωνίας και του παρόντος πρωτοκόλλου.
 3.3. Όταν οι αντιπρόσωποι αυτοί παρευρίσκονται στις επιθεωρήσεις, αυτές διεξάγονται από τις εθνικές υπηρεσίες ελέγχου και οι εν λόγω αντιπρόσωποι δεν μπορούν, με δική τους πρωτοβουλία, να ασκήσουν αρμοδιότητες επιθεώρησης που ανατίθενται στους εθνικούς υπαλλήλους.
 3.4. Όταν οι αντιπρόσωποι αυτοί συνοδεύουν εθνικούς υπαλλήλους, έχουν πρόσβαση στα σκάφη, στους χώρους και στα έγγραφα που αποτελούν αντικείμενο της επιθεώρησης από τους εν λόγω υπαλλήλους προκειμένου να συλλέξουν τα δεδομένα μη προσωπικού χαρακτήρα που απαιτούνται για την εκπλήρωση της αποστολής τους.
 3.5. Οι αντιπρόσωποι συνοδεύουν τις εθνικές υπηρεσίες ελέγχου στις επιθεωρήσεις τους στα λιμάνια στα αγκυροβολημένα σκάφη, στα κέντρα πώλησης με πλειστηριασμό, στα καταστήματα των χονδρεμπόρων, στις ψυκτικές αποθήκες και στους άλλους χώρους που έχουν σχέση με τις εκφορτώσεις και την αποθήκευση ιχθύων πριν από την πρώτη πώληση στον τόπο όπου πραγματοποιείται η πρώτη διάθεση στην αγορά.
 3.6. Οι αντιπρόσωποι συντάσσουν και υποβάλλουν έκθεση κάθε 4 μήνες σχετικά με τους ελέγχους στους οποίους έχουν παρευρεθεί. Η έκθεση αυτή υποβάλλεται στις αρμόδιες αρχές. Ένα αντίγραφο χορηγείται από τις αρχές αυτές στο άλλο συμβαλλόμενο μέρος.
 3.7. Τα δύο μέρη δύνανται να αποφασίζουν την πραγματοποίηση τουλάχιστον δύο επιθεωρήσεων

type: contracts

jurisdiction: EU


text:
ετησίως, εναλλάξ στη Μαυριτανία και στην Ευρώπη.
 3.8. Ο αντιπρόσωπος στους κοινούς ελέγχους μεριμνά για την ορθή χρήση των μέσων και του εξοπλισμού που βρίσκονται επί των σκαφών και στις άλλες εγκαταστάσεις, και τηρεί το απόρρητο όλων των εγγράφων στα οποία έχει πρόσβαση. Τα δύο μέρη συμφωνούν ώστε να εξασφαλίσουν την εφαρμογή τηρώντας αυστηρά τους κανόνες που αφορούν το απόρρητο. Ο αντιπρόσωπος δεν ανακοινώνει τα αποτελέσματα των εργασιών του παρά μόνο στις αρμόδιες αρχές του.
 3.9. Το παρόν πρόγραμμα εφαρμόζεται στους λιμένες εκφόρτωσης της Ευρωπαϊκής Ένωσης και στους λιμένες της Μαυριτανίας.
 3.10. Κάθε συμβαλλόμενο μέρος αναλαμβάνει όλα τα έξοδα του αντιπροσώπου σχετικά με τον έλεγχο, συμπεριλαμβανομένων και των εξόδων ταξιδιού και διαμονής.
 ΚΕΦΑΛΑΙΟ VII
 ΠΑΡΑΒΑΣΕΙΣ
 1. Έκθεση επίσκεψης και πρακτικό παράβασης
 1.1. Κάθε παράβαση που διαπιστώνεται εις βάρος σκάφους της Ευρωπαϊκής Ένωσης πρέπει να στηρίζεται στην αντικειμενική και ουσιαστική διαπίστωση από τους υπαλλήλους της ακτοφυλακής της Μαυριτανίας των πραγματικών περιστατικών που επιτρέπουν τον χαρακτηρισμό της εν λόγω παράβασης. Δεν μπορεί να υπάρχει υπόνοια παράβασης.
 1.2. Η έκθεση επιθεώρησης, στην οποία διευκρινίζονται οι περιστάσεις και οι λόγοι της παράβασης, πρέπει να φέρει την υπογραφή του πλοιάρχου του σκάφους, ο οποίος μπορεί να διατυπώνει τις επιφυλάξεις του και αντίγραφο της οποίας διαβιβάζεται πάραυτα από την ακτοφυλακή της Μαυριτανίας, σύμφωνα με την παράγραφο 2.15 του κεφαλαίου VI. Η υπογραφή αυτή δεν θίγει τα δικαιώματα και τα μέσα υπεράσπισης που ο πλοίαρχος μπορεί να επικαλεστεί κατά της παράβασης για την οποία κατηγορείται.
 1.3. Το πρακτικό παράβασης συντάσσεται από την ακτοφυλακή της Μαυριτανίας επακριβώς βάσει των ενδεχόμενων παραβάσεων που διαπιστώθηκαν και συνυπογράφηκαν επί της έκθεσης επιθεώρησης που καταρτίστηκε μετά τον έλεγχο του σκάφους. Πρέπει να συνοδεύεται από όλα τα αποδεικτικά στοιχεία που δικαιολογούν, κατά τρόπο αντικειμενικό, την ύπαρξη της διαπιστωθείσας παράβασης.
 1.4. Η συμμόρφωση των χαρακτηριστικών του σκάφους που έχει διαπιστωθεί κατά την τεχνική επίσκεψη (κεφάλαιο II) θα λαμβάνεται υπόψη κατά τη διάρκεια του εν λόγω ελέγχου.
 2. Κοινοποίηση της παράβασης
 2.1. Σε περίπτωση παράβασης, η ακτοφυλακή της Μαυριτανίας κοινοποιεί με επιστολή στον αντιπρόσωπο του σκάφους τα πρακτικά που αφορούν την παράβαση συνοδευόμενα από την έκθεση επιθεώρησης. Η ακτοφυλακή της Μαυριτανίας ενημερώνει την Ευρωπαϊκή Ένωση αμελλητί και της διαβιβάζει τα σχετικά έγγραφα.
 2.2. Σε περίπτωση παράβασης που δεν δύναται να παύσει να διαπράττεται στη θάλασσα, ο πλοίαρχος, ύστερα από αίτημα της ακτοφυλακής της Μαυριτανίας, οφείλει να οδηγήσει το σκάφος του στο λιμάνι του Nouadhibou (αλλαγή πορείας) και η ακτοφυλακή της Μαυριτανίας ενημερώνει αμελλητί περί αυτού την Ευρωπαϊκή Ένωση. Σε περίπτωση παράβασης, την οποία παραδέχεται ο πλοίαρχος και η οποία δύναται να παύσει να διαπράττεται στη θάλασσα, το σκάφος συνεχίζει τις αλιευτικές του δραστηριότητες. Και στις δύο περιπτώσεις και μετά από τη λήξη της παράβασης, το σκάφος συνεχίζει τις αλιευτικές δραστηριότητες.
 3. Διευθέτηση παράβασης δίχως αλλαγή πορείας
 3.1. Σύμφωνα με το παρόν πρωτόκολλο, οι παραβάσεις μπορούν να διευθετηθούν είτε διά συμβιβασμού, είτε διά της δικαστικής οδού.
 3.2. Πριν από τη διευθέτηση της παράβασης και το αργότερο 24 ώρες μετά την κοινοποίηση της παράβασης, η Ευρωπαϊκή Ένωση λαμβάνει από την Μαυριτανία όλες τις λεπτομερείς πληροφορίες που αποτελούν


text:
το αντικείμενο της παραβάσεως και τη συνέχεια που ενδεχομένως έχει δοθεί σε αυτή.
 3.3. Η ακτοφυλακή της Μαυριτανίας συγκαλεί την επιτροπή συνδιαλλαγής. Όλες οι πληροφορίες σχετικά με την εξέλιξη της διαδικασίας συμβιβασμού ή της δικαστικής διαδικασίας που αφορούν τις παραβάσεις τις οποίες διέπραξαν σκάφη της Ευρωπαϊκής Ένωσης ανακοινώνονται μέσα στις προβλεπόμενες προθεσμίες στην Ευρωπαϊκή Ένωση. Εφόσον παραστεί ανάγκη, ο εφοπλιστής μπορεί να εκπροσωπηθεί στην επιτροπή συνδιαλλαγής από δύο άτομα, βάσει παρέκκλισης που χορηγεί ο πρόεδρος της εν λόγω επιτροπής. Μπορεί να προβάλει τους ισχυρισμούς του και να προσκομίσει κάθε συμπληρωματικό στοιχείο πληροφόρησης σχετικά με τις περιστάσεις της υποθέσεως.
 3.4. Τα αποτελέσματα της επιτροπής συνδιαλλαγής κοινοποιούνται μέσα στις προβλεπόμενες προθεσμίες στον εφοπλιστή ή στον αντιπρόσωπό του και στην Ευρωπαϊκή Ένωση, μέσω της Αντιπροσωπείας.
 3.5. Η πληρωμή προστίμου γίνεται με έμβασμα το αργότερο εντός 30 ημερών από τη συνδιαλλαγή. Σε περίπτωση που το σκάφος επιθυμεί να εξέλθει από τη ζώνη αλιείας της Μαυριτανίας, η πληρωμή πρέπει να πραγματοποιηθεί πριν από την έξοδό του από αυτή. Η εξοφλητική απόδειξη του Δημόσιου Ταμείου, ή αντίγραφο της τραπεζικής μεταφοράς με SWIFT επικυρωμένη από την Κεντρική Τράπεζα της Μαυριτανίας (ΚΤΜ) κατά τις μη εργάσιμες ημέρες, χρησιμεύει ως δικαιολογητικό.
 3.6. Αν αποτύχει η διαδικασία συμβιβασμού, το Υπουργείο διαβιβάζει αμελλητί τον φάκελο στον εισαγγελέα. Σε περίπτωση καταδικαστικής απόφασης με την οποία επιβάλλεται πρόστιμο, η πληρωμή του προστίμου γίνεται με έμβασμα το αργότερο εντός 30 ημερών μετά την καταδίκη. Η εξοφλητική απόδειξη του Δημόσιου Ταμείου, ή αντίγραφο της τραπεζικής μεταφοράς με SWIFT επικυρωμένη από την Κεντρική Τράπεζα της Μαυριτανίας (ΚΤΜ) κατά τις μη εργάσιμες ημέρες, χρησιμεύει ως δικαιολογητικό.
 4. Διευθέτηση παράβασης με αλλαγή πορείας
 4.1. Το σκάφος που υποχρεώθηκε σε αλλαγή πορείας ύστερα από τη διαπίστωση παράβασης κρατείται στο λιμάνι μέχρι την ολοκλήρωση της διαδικασίας συμβιβασμού.
 4.2. Πριν από κάθε δικαστική διαδικασία, η διευθέτηση της εικαζόμενης παράβασης διερευνάται μέσω της διαδικασίας συμβιβασμού, υπό τους όρους που προβλέπονται στις παραγράφους 3.3 έως 3.5. Η ως άνω διαδικασία ολοκληρώνεται το αργότερο τρεις εργάσιμες ημέρες μετά την ημερομηνία έναρξης της αλλαγής πορείας.
 4.3. Πριν από τη διαδικασία συμβιβασμού και εντός 48 ωρών από την έναρξη της αλλαγής πορείας, η Ευρωπαϊκή Ένωση λαμβάνει από την Μαυριτανία όλες τις λεπτομερείς πληροφορίες που αποτελούν το αντικείμενο της παραβάσεως και τη συνέχεια που ενδεχομένως δοθεί σε αυτή.
 4.4. Αν αποτύχει η διαδικασία συμβιβασμού, το Υπουργείο διαβιβάζει αμελλητί τον φάκελο στον εισαγγελέα. Σε περίπτωση καταδικαστικής απόφασης με την οποία επιβάλλεται πρόστιμο, η πληρωμή του προστίμου γίνεται σύμφωνα με την παράγραφο 3.6.
 4.5. Σύμφωνα με τις διατάξεις της ισχύουσας νομοθεσίας, κατατίθεται από τον εφοπλιστή τραπεζική εγγύηση, η οποία καθορίζεται από την αρμόδια αρχή ή το αρμόδιο δικαστήριο εντός μέγιστης προθεσμίας 72 ωρών από την περάτωση της διαδικασίας συμβιβασμού και λαμβάνοντας υπόψη τα έξοδα που προκλήθηκαν από τον έλεγχο καθώς και το ποσό των προστίμων και των επανορθώσεων για τις οποίες είναι υπόλογοι οι υπεύθυνοι της παράβασης. Η τραπεζική εγγύηση είναι αμετάκλητη έως την ολοκλήρωση της δικαστικής διαδικασίας. Αποδεσμεύεται μόλις ολοκληρωθεί η διαδικασία χωρίς καταδικαστική απόφαση. Ομοίως, σε περίπτωση καταδίκης σε πρόστιμο χαμηλότερο από την κατατεθείσα εγγύηση, το υπόλοιπο


text:
αποδεσμεύεται από την αρμόδια αρχή της Μαυριτανίας.
 4.6. Το σκάφος αφήνεται ελεύθερο:
 α)
 είτε αμέσως μετά την εκπλήρωση των υποχρεώσεων που απορρέουν από τη διαδικασία συμβιβασμού,
 β)
 είτε μετά από την κατάθεση της τραπεζικής εγγύησης που αναφέρεται στην παράγραφο 4.5 και την αποδοχή της από το Υπουργείο, εν αναμονή της ολοκλήρωσης της δικαστικής διαδικασίας. Η εξοφλητική απόδειξη του Δημόσιου Ταμείου, ή αντίγραφο της τραπεζικής μεταφοράς με SWIFT επικυρωμένη από την Κεντρική Τράπεζα της Μαυριτανίας (ΚΤΜ) κατά τις μη εργάσιμες ημέρες, χρησιμεύει ως δικαιολογητικό για να αφεθεί ελεύθερο το σκάφος.
 5. Ανταλλαγές πληροφοριών σχετικά με τους ελέγχους και τις παραβάσεις
 Αμφότερα τα μέρη αναλαμβάνουν την υποχρέωση να ενισχύσουν τις διαδικασίες που απαιτούνται για συνεχή διάλογο σχετικά με τις ενέργειες ελέγχου, τις εν εξελίξει διαδικασίες επί παραβάσει, τα αποτελέσματα των συμβιβαστικών και δικαστικών διαδικασιών και τα τυχόν προβλήματα που ανακύπτουν κατά την εκτέλεση των ελέγχων και την παρακολούθηση των φακέλων παράβασης.
 ΚΕΦΑΛΑΙΟ VIII
 ΣΥΣΤΗΜΑ ΠΑΡΑΚΟΛΟΥΘΗΣΗΣ ΜΕΣΩ ΔΟΡΥΦΟΡΟΥ (VMS)
 Η δορυφορική παρακολούθηση των σκαφών της Ευρωπαϊκής Ένωσης πραγματοποιείται μέσω διπλής διαβίβασης με βάση ένα τριγωνικό σύστημα ως εξής:
 1)
 σκάφος ΕΕ — ΚΠΑ του κράτους σημαίας — ΚΠΑ Μαυριτανίας
 2)
 σκάφος ΕΕ — ΚΠΑ Μαυριτανίας — ΚΠΑ σκάφους σημαίας
 Σε περίπτωση δυσκολιών κατά την εφαρμογή του τριγωνικού συστήματος, τα δύο μέρη λαμβάνουν τα αναγκαία μέτρα για την επίλυση αυτών των προβλημάτων στο πλαίσιο της μεικτής επιτροπής.
 1. Μηνύματα στίγματος των σκαφών — σύστημα ΣΠΣ
 Όταν βρίσκονται στην αλιευτική ζώνη της Μαυριτανίας, τα σκάφη της ΕΕ που διαθέτουν αλιευτική άδεια οφείλουν να είναι εξοπλισμένα με σύστημα δορυφορικής παρακολούθησης (Vessel Monitoring System — VMS) που εξασφαλίζει την αυτόματη και συνεχή κοινοποίηση τους στίγματός τους ανά ώρα στο κέντρο παρακολούθησης της αλιείας (ΚΠΑ) (Fisheries Monitoring Center — FMC) του αντίστοιχου κράτους σημαίας τους.
 2. Τρόποι διαβιβάσεων
 2.1. Κάθε μήνυμα στίγματος πρέπει να περιλαμβάνει τα εξής:
 α)
 τα στοιχεία αναγνώρισης του σκάφους,
 β)
 το πλέον πρόσφατο γεωγραφικό στίγμα του σκάφους (γεωγραφικό μήκος και πλάτος), με σφάλμα στίγματος κατώτερο των 500 μέτρων και διάστημα εμπιστοσύνης 99 %,
 γ)
 την ημερομηνία και την ώρα καταγραφής του στίγματος,
 δ)
 την ταχύτητα και την πορεία του σκάφους,
 ε)
 να είναι διαρθρωμένο με βάση το υπόδειγμα στο προσάρτημα 9 του παρόντος παραρτήματος.
 2.2. Το πρώτο στίγμα που καταγράφεται μετά από την είσοδο στην αλιευτική ζώνη της Μαυριτανίας λαμβάνει τον κωδικό «ENT». Όλα τα επόμενα στίγματα λαμβάνουν τον κωδικό «POS», πλην του πρώτου στίγματος που καταγράφεται μετά την έξοδο από την αλιευτική ζώνη της Μαυριτανίας, που λαμβάνει τον κωδικό «EXI».
 2.3. Το ΚΠΑ του κράτους σημαίας καθώς και το ΚΠΑ της Μαυριτανίας εξασφαλίζουν την αυτόματη επεξεργασία και, ενδεχομένως, την ηλεκτρονική διαβίβαση των μηνυμάτων στίγματος. Τα μηνύματα στίγματος καταγράφονται με ασφαλή τρόπο και διατηρούνται για χρονικό διάστημα τριών ετών.
 3. Διαβίβαση από το σκάφος σε περίπτωση βλάβης του συστήματος ΣΠΣ
 3.1. Ο πλοίαρχος οφείλει να είναι βέβαιος ότι το σύστημα VMS του σκάφους του λειτουργεί άψογα ανά πάσα στιγμή και ότι τα μηνύματα στίγματος διαβιβάζονται ορθά στο ΚΠΑ του κράτους σημαίας.
 3.2. Σε περίπτωση τεχνικού προβλήματος ή βλάβης της συσκευής συνεχούς παρακολούθησης μέσω δορυφόρου


text:
που είναι εγκατεστημένη επί του αλιευτικού σκάφους, ο πλοίαρχος του σκάφους αυτού διαβιβάζει εγκαίρως στο ΚΠΑ του κράτους σημαίας με ηλεκτρονικό ταχυδρομείο, μέσω ασυρμάτου ή με φαξ τις πληροφορίες που προβλέπονται στην παράγραφο 2.1. Υπό τις περιστάσεις αυτές, υποχρεούται να διαβιβάζει γενική αναφορά στίγματος ανά 4 ώρες. Το ΚΠΑ του κράτους σημαίας διαβιβάζει αμέσως τα μηνύματα αυτά στο ΚΠΑ της Μαυριτανίας.
 3.3. Σε περίπτωση βλάβης ή δυσλειτουργίας του συστήματος VMS επί του σκάφους, ο πλοίαρχος ή/και ο πλοιοκτήτης μεριμνά για την επισκευή ή την αντικατάσταση του συστήματος VMS εντός μέγιστης προθεσμίας 5 ημερών. Μετά τη λήξη της προθεσμίας αυτής, το εν λόγω σκάφος οφείλει να εξέλθει από την αλιευτική ζώνη της Μαυριτανίας ή να καταπλεύσει σε έναν από τους λιμένες της Μαυριτανίας. Εάν το σκάφος πραγματοποιήσει ενδιάμεση στάση σε λιμένα εντός της συγκεκριμένης προθεσμίας των 5 ημερών σε λιμένα της Μαυριτανίας, δεν επιτρέπεται να συνεχίσει τις αλιευτικές του δραστηριότητες στην αλιευτική ζώνη της Μαυριτανίας, παρά μόνον όταν το οικείο σύστημα VMS θα είναι σε άριστη κατάσταση λειτουργίας, εκτός εάν λάβει σχετική άδεια από τη Μαυριτανία. Σε περίπτωση σοβαρού τεχνικού προβλήματος που απαιτεί πρόσθετη προθεσμία, είναι δυνατόν να χορηγηθεί παρέκκλιση για μέγιστη περίοδο 15 ημερών κατόπιν αιτήματος του πλοιάρχου.
 3.4. Ένα αλιευτικό σκάφος δεν μπορεί να αποπλεύσει από λιμένα εφόσον έχει σημειωθεί τεχνική βλάβη του συστήματος VMS παρά μόνο:
 —
 εάν το σύστημα αυτό λειτουργεί εκ νέου, σύμφωνα με τις απαιτήσεις του κράτους σημαίας, ή
 —
 εάν λάβει την άδεια του κράτους σημαίας. Στη δεύτερη περίπτωση, το κράτος σημαίας ενημερώνει τη Μαυριτανία σχετικά με την απόφασή του πριν από την αναχώρηση του σκάφους.
 4. Ασφαλής κοινοποίηση μηνυμάτων γεωγραφικού στίγματος μεταξύ του ΚΠΑ του κράτους σημαίας και της Μαυριτανίας
 4.1. Το ΚΠΑ του κράτους σημαίας διαβιβάζει αυτομάτως και χωρίς καθυστέρηση τα μηνύματα γεωγραφικού στίγματος των εμπλεκομένων σκαφών στο ΚΠΑ της Μαυριτανίας. Τα ΚΠΑ του σκάφους σημαίας και της Μαυριτανίας ανταλλάσσουν τις ηλεκτρονικές διευθύνσεις επικοινωνίας τους. Αλληλοενημερώνονται αμελλητί σχετικά με τυχόν μεταβολή των εν λόγω διευθύνσεων.
 4.2. Η διαβίβαση των μηνυμάτων γεωγραφικού στίγματος μεταξύ των ΚΠΑ του κράτους σημαίας και της Μαυριτανίας πραγματοποιείται ηλεκτρονικά με ασφαλές σύστημα επικοινωνίας.
 4.3. Το ΚΠΑ της Μαυριτανίας ενημερώνει αμελλητί, ηλεκτρονικά, το ΚΠΑ του κράτους σημαίας και την Ευρωπαϊκή Ένωση σχετικά με κάθε διακοπή της λήψης των διαδοχικών μηνυμάτων στίγματος σκάφους που διαθέτει άδεια αλιείας, σε περίπτωση που το εν λόγω σκάφος δεν έχει κοινοποιήσει την έξοδό του από την αλιευτική ζώνη της Μαυριτανίας.
 5. Δυσλειτουργία του συστήματος επικοινωνίας
 5.1. Η Μαυριτανία βεβαιώνεται για τη συμβατότητα του ηλεκτρονικού εξοπλισμού της με αυτόν του ΚΠΑ του κράτους σημαίας. Ενημερώνει δε πάραυτα την Ευρωπαϊκή Ένωση για τυχόν δυσλειτουργία στην επικοινωνία και στη λήψη μηνυμάτων στίγματος, ώστε να επιλυθεί το τεχνικό πρόβλημα το συντομότερο δυνατόν. Τυχόν διαφορές εξετάζονται στο πλαίσιο της μεικτής επιτροπής.
 5.2. Ο πλοίαρχος θεωρείται υπεύθυνος για οιαδήποτε αποδεδειγμένη επέμβαση στο σύστημα ΣΠΣ του σκάφους με στόχο να επηρεαστεί η λειτουργία του ή να παραποιηθούν τα μηνύματα στίγματος. Οιαδήποτε παράβαση υπόκειται στις κυρώσεις που προβλέπονται από το πρωτόκολλο.
 6. Αναθεώρηση της συχνότητας αποστολής των μηνυμάτων στίγματος
 6.1. Σε περίπτωση


text:
που υπάρχουν αποχρώσες ενδείξεις βάσει των οποίων εικάζεται ότι έχει διαπραχθεί παράβαση, η Μαυριτανία μπορεί να ζητήσει από το ΚΠΑ του κράτους σημαίας, με κοινοποίηση στην Ευρωπαϊκή Ένωση, να μειώσει τη συχνότητα αποστολής μηνυμάτων στίγματος ενός σκάφους στα τριάντα λεπτά για δεδομένη χρονική διάρκεια έρευνας. Τα εν λόγω αποδεικτικά στοιχεία διαβιβάζονται από την Μαυριτανία στο ΚΠΑ και στο κράτος σημαίας της Ευρωπαϊκής Ένωσης. Το ΚΠΑ του κράτους σημαίας διαβιβάζει αμελλητί στη Μαυριτανία τα μηνύματα στίγματος με βάση τη νέα συχνότητα αποστολής.
 6.2. Στο τέλος της καθορισμένης περιόδου έρευνας η Μαυριτανία ενημερώνει το ΚΠΑ του κράτους σημαίας και την Ευρωπαϊκή Ένωση σχετικά με το ενδεχόμενο επιβολής κυρώσεων.
 ΚΕΦΑΛΑΙΟ IX
 ΝΑΥΤΟΛΟΓΗΣΗ ΜΑΥΡΙΤΑΝΩΝ ΑΛΙΕΩΝ
 1. Απαιτούμενος αριθμός αλιέων της Μαυριτανίας που πρέπει να ναυτολογηθούν
 1.1. Ο ιδιοκτήτης του αλιευτικού σκάφους ναυτολογεί μαυριτανούς αλιείς προκειμένου να εργαστούν επί του αλιευτικού σκάφους της Ευρωπαϊκής Ένωσης ως μέλη του πληρώματος κατά τη διάρκεια της αλιευτικής δραστηριότητας του σκάφους στην αλιευτική ζώνη της Μαυριτανίας.
 1.2. Το Υπουργείο καταρτίζει και διατηρεί, σύμφωνα με τα διεθνή πρότυπα, κατάλογο με επαρκή αριθμό άρτια εκπαιδευμένων, εγκεκριμένων, πεπειραμένων και ικανών μαυριτανών αλιέων από τον οποίο οι ιδιοκτήτες αλιευτικών σκαφών της ΕΕ επιλέγουν ελεύθερα τους προς ναυτολόγηση αλιείς για να εργαστούν επί των πλοίων τους σύμφωνα με την παράγραφο 1.1. Ο κατάλογος αυτός κοινοποιείται στους εφοπλιστές, στην Ευρωπαϊκή Ένωση και στα κράτη μέλη σημαίας.
 1.3. Ο ελάχιστος αριθμός των προς ναυτολόγηση μαυριτανών αλιέων δυνάμει των παραγράφων 1.1 και 1.2 είναι ο ακόλουθος:
 α)
 για τα θυνναλιευτικά γρι-γρι, ένας ανά σκάφος,
 β)
 για τα θυνναλιευτικά με καλάμι, 3 ανά σκάφος,
 γ)
 για τα σκάφη αλιείας γαρίδας και τα σκάφη βενθοπελαγικής αλιείας, ποσοστό 60 % του πληρώματος, στρογγυλευμένο προς τα κάτω, ενώ ο αριθμός των αξιωματικών δεν προσμετράται στο εν λόγω ποσοστό,
 δ)
 για όλες τις μηχανότρατες πελαγικής αλιείας, το 60 % του προσωπικού που απασχολείται στις δραστηριότητες παραγωγής (εργοστάσιο, στοίβαση και κατάψυξη), όπως αναφέρεται στο σχέδιο πληρώματος του πλοίου, δεόντως θεωρημένο από την αρμόδια αρχή του κράτους σημαίας.
 1.4. Εάν ο ιδιοκτήτης του αλιευτικού σκάφους ναυτολογήσει δόκιμους μαυριτανούς αξιωματικούς, ο αριθμός τους προσμετράται στο ποσοστό των μαυριτανών ναυτικών που απαιτείται σύμφωνα με την παράγραφο 1.3.
 1.5. Ο ιδιοκτήτης ενός αλιευτικού σκάφους που αναφέρεται στην παράγραφο 1.3 στοιχείο δ), δικαιούται να κάνει χρήση του απαιτούμενου αριθμού μαυριτανών αλιέων στο πλαίσιο ενός τεκμηριωμένου και προσχεδιασμένου, εκ περιτροπής συστήματος στο πλοίο/στην ξηρά, που θα του επέτρεπε να διαχειρίζεται το οικείο αλιευτικό σκάφος κατά τρόπο υπεύθυνο και αποτελεσματικό, σύμφωνα με τα μέτρα που εγκρίνονται από το κράτος σημαίας δυνάμει της εθνικής του νομοθεσίας και σύμφωνα με το δίκαιο της ΕΕ.
 1.6. Ο πλοίαρχος τηρεί μητρώο των αλιέων που εργάζονται επί του πλοίου, καταρτίζοντας κατάλογο πληρώματος δεόντως υπογεγραμμένο από τον πλοίαρχο ή από κάθε άλλο πρόσωπο εξουσιοδοτημένο από αυτόν. Ο εν λόγω κατάλογος επικαιροποιείται και περιλαμβάνει λεπτομερή στοιχεία ανά αλιέα, τουλάχιστον όσον αφορά:
 α)
 τον βαθμό ή τα καθήκοντα,
 β)
 την υπηκοότητα,
 γ)
 την ημερομηνία και τον τόπο γέννησης,
 δ)
 το είδος και τον αριθμό του δελτίου ταυτότητας.
 1.7. Ο έλεγχος της τήρησης των απαιτήσεων που προβλέπονται στην παράγραφο


text:
1 αναφέρεται στον κατάλογο του πληρώματος του αλιευτικού σκάφους της Ευρωπαϊκής Ένωσης κατά τη στιγμή της επιθεώρησης, ο οποίος συντάσσεται και υπογράφεται από τον πλοίαρχο ή από κάθε άλλο πρόσωπο εξουσιοδοτημένο από αυτόν.
 2. Όροι για την πρόσβαση των μαυριτανών αλιέων στα αλιευτικά σκάφη της Ευρωπαϊκής Ένωσης
 2.1. Το Υπουργείο μεριμνά ώστε ο κατάλογος που αναφέρεται στην παράγραφο 1.2 να περιλαμβάνει τα λεπτομερή στοιχεία κάθε αλιέα, στα οποία θα συμπεριλαμβάνονται τουλάχιστον το ονοματεπώνυμο, η ημερομηνία γέννησης, ο τόπος γέννησης, οι δεξιότητές του και τα έγγραφα που αφορούν την ιδιότητα του αλιέα και την εμπειρία του.
 2.2. Το Υπουργείο μεριμνά ώστε κάθε αλιέας που περιλαμβάνεται στον κατάλογο της παραγράφου 1.2 να ικανοποιεί τουλάχιστον τις ακόλουθες απαιτήσεις: ο αλιέας
 α)
 είναι εξοικειωμένος με την ορολογία ασφαλείας σε μία από τις παρακάτω γλώσσες εργασίας: γαλλική, ισπανική ή αγγλική γλώσσα,
 β)
 διαθέτει έγκυρο διαβατήριο Μαυριτανίας,
 γ)
 διαθέτει έγκυρο ναυτικό φυλλάδιο Μαυριτανίας ή ισοδύναμο έγγραφο,
 δ)
 διαθέτει έγκυρο πιστοποιητικό το οποίο βεβαιώνει ότι έχει παρακολουθήσει βασική κατάρτιση για την ασφάλεια στη θάλασσα για το προσωπικό των αλιευτικών σκαφών σύμφωνα με τα ισχύοντα διεθνή πρότυπα,
 ε)
 διαθέτει έγκυρο ιατρικό πιστοποιητικό που βεβαιώνει ότι είναι ικανός να ασκήσει καθήκοντα επί αλιευτικών σκαφών και ότι δεν είναι φορέας καμίας μεταδοτικής ασθένειας και δεν παρουσιάζει καμία διαταραχή που μπορεί να θέσει σε κίνδυνο την ασφάλεια και την υγεία άλλων ατόμων επί του πλοίου· η ιατρική εξέταση πρέπει να διεξάγεται σύμφωνα με τα ισχύοντα διεθνή πρότυπα και να περιλαμβάνει ακτινογραφικές εξετάσεις για τη φυματίωση,
 στ)
 διαθέτει έγγραφα που μπορούν να περιλαμβάνονται στο βιβλιάριο ή στο έγγραφο που αναφέρεται στην παράγραφο 2.2 στοιχείο γ, τα οποία περιγράφουν λεπτομερώς τις δεξιότητές του και, για κάθε αλιευτικό σκάφος στο οποίο εργάστηκε, το όνομα και τον τύπο του, τον βαθμό ή τα καθήκοντά του επί του σκάφους και τη διάρκεια της υπηρεσίας του επί του σκάφους,
 ζ)
 διαθέτει πρωτότυπο αντίτυπο της σύμβασης εργασίας αλιέα, δεόντως υπογεγραμμένο,
 η)
 διαθέτει οιοδήποτε άλλο έγγραφο απαιτείται από το κράτος σημαίας του αλιευτικού σκάφους ή του ιδιοκτήτη του αλιευτικού σκάφους.
 2.3. Κάθε έγγραφο που αναφέρεται στην παράγραφο 2.2, συμπεριλαμβανομένων των στοιχείων γ) έως η), εκδίδεται στην ή στις επίσημες γλώσσες της Ισλαμικής Δημοκρατίας της Μαυριτανίας ή της χώρας έκδοσης, και συνοδεύεται από μετάφραση στην αγγλική γλώσσα.
 2.4. Σύμφωνα με τα ισχύοντα διεθνή πρότυπα, κάθε έγγραφο που αναφέρεται στην παράγραφο 2.2, στοιχεία γ) έως η) δεν θεωρείται έγκυρο παρά μόνον εάν ανταποκρίνεται πλήρως στις διατάξεις της παραγράφου 2.3, είναι δεόντως υπογεγραμμένο, δεν έχει λήξει κατά την επιβίβαση, και εάν το κράτος σημαίας του αλιευτικού σκάφους διασφαλίζει ότι η κατάρτιση ή η εξέταση για τις οποίες εκδόθηκε το έγγραφο ανταποκρίνεται πλήρως στις απαιτήσεις που προβλέπονται από το κράτος σημαίας.
 Για τον σκοπό αυτό, η Μαυριτανία επιτρέπει στους υπαλλήλους που διορίζονται από το κράτος σημαίας να διενεργούν στο έδαφός της τις αξιολογήσεις και τους λογιστικούς ελέγχους που απαιτούνται. Σύμφωνα με την αρχή της καλόπιστης συνεργασίας, τα κράτη μέλη της ΕΕ συνεργάζονται μεταξύ τους κατά την εκτέλεση των καθηκόντων που απορρέουν από την παρούσα παράγραφο, ώστε να μειωθεί ο διοικητικός φόρτος της Ισλαμικής


text:
Δημοκρατίας της Μαυριτανίας.
 2.5. Οι αλιείς της Μαυριτανίας παρουσιάζουν στον πλοίαρχο, και κατόπιν αιτήματός του, τα έγγραφα που αναφέρονται στην παράγραφο 2.2 για σκοπούς ελέγχου. Ο πλοίαρχος έχει δικαίωμα να κρατήσει αντίγραφα των ανωτέρω εγγράφων για διοικητικούς σκοπούς.
 2.6. Ο ιδιοκτήτης του αλιευτικού σκάφους ή ο πλοίαρχος που ενεργεί εξ ονόματός του έχει το δικαίωμα να αρνηθεί την άδεια ναυτολόγησης αλιέα από τη Μαυριτανία επί του αλιευτικού σκάφους της ΕΕ εάν ο αλιέας δεν πληροί τις απαιτήσεις που ορίζονται στις παραγράφους 2.2 έως 2.4.
 3. Θεμελιώδεις αρχές και δικαιώματα στον τόπο εργασίας
 3.1. Οι αλιείς από τη Μαυριτανία που έχουν ναυτολογηθεί για να εργαστούν επί αλιευτικών σκαφών της Ευρωπαϊκής Ένωσης, οι εντολείς τους και οι οικείοι ιδιοκτήτες αλιευτικών σκαφών αντιμετωπίζονται σύμφωνα με την ισχύουσα νομοθεσία όσον αφορά την εφαρμογή των οκτώ θεμελιωδών συμβάσεων της Διεθνούς Οργάνωσης Εργασίας (ΔΟΕ), οι οποίες, σύμφωνα με τη διακήρυξη της ΔΟΕ του 1998 σχετικά με τις θεμελιώδεις αρχές και δικαιώματα στην εργασία, πρέπει να προωθούνται και να εφαρμόζονται από τα μέλη της. Οι εν λόγω συμβάσεις αφορούν την ελευθερία του συνεταιρίζεσθαι και την ουσιαστική αναγνώριση του δικαιώματος της συλλογικής διαπραγμάτευσης, την κατάργηση κάθε μορφής καταναγκαστικής ή υποχρεωτικής εργασίας, την ουσιαστική κατάργηση της παιδικής εργασίας και την κατάργηση των διακρίσεων σε θέματα απασχόλησης και άσκησης του επαγγέλματος.
 3.2. Οι μαυριτανοί ναυτικοί που ναυτολογούνται σε αλιευτικά σκάφη της ΕΕ προστατεύονται από γραπτή σύμβαση εργασίας, η οποία έχει συναφθεί σύμφωνα με την κείμενη νομοθεσία και τις κείμενες συλλογικές συμβάσεις εργασίας, και περιλαμβάνει λεπτομέρειες σχετικά με τις συνθήκες διαβίωσης και εργασίας επί του σκάφους.
 4. Προσωρινή άδεια για τη διατήρηση μικρότερου αριθμού μαυριτανών αλιέων επί του σκάφους
 4.1. Τα αλιευτικά σκάφη της Ευρωπαϊκής Ένωσης επιτρέπεται να ταξιδεύουν με αριθμό μαυριτανών αλιέων επί του σκάφους χαμηλότερο από εκείνον που αναφέρεται στην παράγραφο 1, αμέσως αφού ενημερώσουν τις αρμόδιες αρχές του λιμένος επιβίβασης, όταν:
 α)
 ο κατάλογος που αναφέρεται στην παράγραφο 1.2 δεν τίθεται στη διάθεση του πλοιοκτήτη ή του αντιπροσώπου του από την αρμόδια αρχή της Μαυριτανίας κατά την πρόσληψη των ναυτικών,
 β)
 δεν διατίθεται επαρκής αριθμός άρτια εκπαιδευμένων, εγκεκριμένων, πεπειραμένων και ικανών μαυριτανών αλιέων στον κατάλογο που αναφέρεται στην παράγραφο 1.2,
 γ)
 σε έναν ή σε περισσότερους αλιείς της Μαυριτανίας, που έφθασαν εγκαίρως στο σκάφος, έχει απαγορευθεί η άδεια επιβίβασης σε αυτό από τον ιδιοκτήτη του αλιευτικού σκάφους ή από τον πλοίαρχο που ενεργεί εξ ονόματός του, σύμφωνα με την παράγραφο 2.6,
 δ)
 ένας ή περισσότεροι προς ναυτολόγηση αλιείς από τη Μαυριτανία προκειμένου να εργαστούν επί του αλιευτικού σκάφους δεν προσέρχονται τη στιγμή της κοινοποίησης αναχώρησης του πλοίου. Η αρμόδια αρχή του λιμένα επιβίβασης ενημερώνει αμέσως την ακτοφυλακή της Μαυριτανίας και την Περιφερειακή Θαλάσσια Διεύθυνση και αποστέλλει, αμελλητί, αντίγραφο της εν λόγω κοινοποίησης στον ιδιοκτήτη του αλιευτικού σκάφους ή στον πράκτορά του που ενεργεί εξ ονόματός του.
 4.2. Εάν ένας αλιέας από τη Μαυριτανία που έχει ναυτολογηθεί προκειμένου να εργαστεί επί αλιευτικού σκάφους της Ευρωπαϊκής Ένωσης πρέπει να μεταφερθεί στην ξηρά κατά την έξοδο του σκάφους από την αλιευτική ζώνη της Μαυριτανίας, για λόγο ή για λόγους που του


text:
εκχωρεί/ούν το δικαίωμα επαναπατρισμού, το σκάφος μπορεί να συνεχίσει ή να επαναλάβει την αλιευτική του εξόρμηση χωρίς να αντικαταστήσει τον εν λόγω αλιέα από νέο αλιέα της Μαυριτανίας.
 4.3. Για τους σκοπούς της εφαρμογής των παραγράφων 4.1 έως 4.2, οι αλιείς της Μαυριτανίας που μένουν στην ξηρά στο πλαίσιο ενός τεκμηριωμένου και προσχεδιασμένου, εκ περιτροπής συστήματος στο πλοίο/στην ξηρά, βάσει της παραγράφου 1.6, θεωρείται ότι βρίσκονται επί του σκάφους, υπό την προϋπόθεση ότι τα υπογεγραμμένα αντίτυπα της σύμβασης εργασίας αλιέα βρίσκονται επί του σκάφους.
 5. Ποινές και πρόστιμα που επιβάλλονται σε άλλες περιπτώσεις μη τήρησης του απαιτούμενου αριθμού αλιέων της Μαυριτανίας επί του σκάφους
 5.1. Σε περίπτωση που ο ιδιοκτήτης αλιευτικού σκάφους δεν επιβιβάζει τον απαιτούμενο αριθμό μαυριτανών αλιέων σύμφωνα με την παράγραφο 1, για λόγους άλλους από εκείνους που αναφέρονται στην παράγραφο 4, ο ιδιοκτήτης του αλιευτικού σκάφους οφείλει να πληρώσει κατ' αποκοπή πρόστιμο ύψους 20 ευρώ ανά αλιέα της Μαυριτανίας που δεν έχει επιβιβασθεί, για κάθε ημέρα αλιείας στην αλιευτική ζώνη της Μαυριτανίας χωρίς τον απαιτούμενο αριθμό μαυριτανών αλιέων επί του σκάφους.
 5.2. Τιμολόγιο για το επιβαλλόμενο πρόστιμο βάσει της παραγράφου 5.1 εκδίδεται από το Υπουργείο στον ιδιοκτήτη του αλιευτικού σκάφους και το ποσό του βασίζεται στον πραγματικό αριθμό ημερών αλιείας και όχι στη διάρκεια ισχύος της άδειας.
 5.3. Ο ιδιοκτήτης του αλιευτικού σκάφους, ή ο πράκτοράς του που ενεργεί εξ ονόματός του, εξοφλεί το τιμολόγιο που αναφέρεται στην παράγραφο 5.2 εντός προθεσμίας τριών μηνών από τη διαπίστωση της μη συμμόρφωσης που αναφέρεται στην παράγραφο 5.1 ή σε μεταγενέστερη ημερομηνία, σε περίπτωση που η ημερομηνία αυτή καθορίζεται στο τιμολόγιο. Το οφειλόμενο ποσό καταβάλλεται στον λογαριασμό που αναφέρεται στο κεφάλαιο I, «Γενικές Διατάξεις», του παρόντος παραρτήματος.
 5.4. Η επανειλημμένη μη τήρηση για την οποία γίνεται μνεία στην παράγραφο 5.1 επισύρει την αυτόματη αναστολή της άδειας αλιείας του αλιευτικού σκάφους, έως ότου συμπληρωθεί ο απαιτούμενος αριθμός μαυριτανών αλιέων για εργασία επί του σκάφους.
 5.5. Τα ποσά που καταβάλλονται δυνάμει της παραγράφου 5.1 χρησιμοποιούνται για την κατάρτιση μαυριτανών αλιέων και μόνον, οι οποίοι φοιτούν στην Εθνική Σχολή ναυτιλιακής εκπαίδευσης και αλιείας.
 6. Πληροφορίες που πρέπει να παρέχονται στο Υπουργείο
 6.1. Κάθε κράτος σημαίας μέλος της Ευρωπαϊκής Ένωσης κοινοποιεί στο Υπουργείο, σε κατάλογο ο οποίος καταρτίζεται και τηρείται από την Ευρωπαϊκή Ένωση, το όνομα της αρμόδιας αρχής που αναφέρεται στην παράγραφο 2.4.
 6.2. Λαμβανομένης υπόψη της παραγράφου 2.2, στοιχεία δ) και η), το κράτος σημαίας ενημερώνει δεόντως το Υπουργείο, μέσω της Ευρωπαϊκής Ένωσης, σχετικά με τις απαιτήσεις συμπληρωματικών εγγράφων που ζητούνται από τους αλιείς που εργάζονται σε σκάφη που φέρουν τη σημαία του.
 6.3. Ο ιδιοκτήτης του αλιευτικού σκάφους, ή ο πράκτοράς του που ενεργεί εξ ονόματός του, τηρεί το υπουργείο ενήμερο σχετικά με τη ναυτολόγηση μαυριτανών αλιέων προκειμένου να εργαστούν επί του σκάφους, μέσω του καταλόγου που αναφέρεται στην παράγραφο 1.7.
 6.4. Το Υπουργείο παρέχει στον πλοιοκτήτη του σκάφους, ή στον ναυτικό του πράκτορα που ενεργεί εξ ονόματός του, υπογεγραμμένη απόδειξη παραλαβής, αμέσως μετά την παραλαβή των πληροφοριών που αναφέρονται στην παράγραφο 6.3.
 6.5. Ο ιδιοκτήτης του αλιευτικού σκάφους, ή ο


text:
αντιπρόσωπός του που ενεργεί εξ ονόματός του, αποστέλλει αντίγραφο της σύμβασης εργασίας αλιέα απευθείας στο Υπουργείο, εντός προθεσμίας δύο μηνών μετά την υπογραφή της.
 6.6. Το Υπουργείο παρέχει στον πλοιοκτήτη του σκάφους, ή στον ναυτικό του πράκτορα που ενεργεί εξ ονόματός του, υπογεγραμμένη απόδειξη παραλαβής, αμέσως μετά την παραλαβή του αντιγράφου της σύμβασης εργασίας αλιέα, σύμφωνα με την παράγραφο 6.5.
 6.7. Σε περίπτωση δυσχέρειας κατά την εφαρμογή των διατάξεων του παρόντος κεφαλαίου, τα δύο μέρη διαβουλεύονται, μεταξύ άλλων στο πλαίσιο της μεικτής επιτροπής, ώστε να ανταλλάσσουν κάθε χρήσιμη πληροφορία σχετικά με την εφαρμογή αυτή και να εντοπιστούν οι πλέον κατάλληλες λύσεις για την αντιμετώπιση των εν λόγω δυσχερειών.
 ΚΕΦΑΛΑΙΟ X
 ΕΠΙΣΤΗΜΟΝΙΚΟΙ ΠΑΡΑΤΗΡΗΤΕΣ
 1. Θεσπίζεται σύστημα επιστημονικής παρατήρησης επί των σκαφών της Ευρωπαϊκής Ένωσης.
 2. Για κάθε κατηγορία αλιείας, τα δύο μέρη ορίζουν τουλάχιστον δύο σκάφη ετησίως στα οποία επιβιβάζεται μαυριτανός επιστημονικός παρατηρητής, εκτός από τα θυνναλιευτικά γρι-γρι, στα οποία η επιβίβαση πραγματοποιείται κατόπιν αιτήματος του Υπουργείου. Σε κάθε περίπτωση, επιβιβάζεται κάθε φορά μόνον ένας επιστημονικός παρατηρητής ανά σκάφος.
 3. Η επιβίβαση επιστημονικού παρατηρητή σε ένα σκάφος διαρκεί όσο ο χρόνος ενός αλιευτικού ταξιδιού. Ωστόσο, μετά από ρητή αίτηση ενός εκ των δύο μερών, η επιβίβαση αυτή μπορεί να κατανεμηθεί σε περισσότερα αλιευτικά ταξίδια σε συνάρτηση με τη μέση διάρκεια των αλιευτικών ταξιδιών που προβλέπονται για το συγκεκριμένο σκάφος.
 4. Το Υπουργείο ενημερώνει την Ευρωπαϊκή Ένωση σχετικά με τα ονόματα των επιστημονικών παρατηρητών που έχουν ορισθεί και διαθέτουν τα απαιτούμενα έγγραφα, τουλάχιστον επτά εργάσιμες ημέρες πριν από την προβλεπόμενη ημερομηνία για την επιβίβασή τους.
 5. Όλα τα έξοδα που συνδέονται με τις δραστηριότητες των επιστημονικών παρατηρητών, συμπεριλαμβανομένων των μισθών, αμοιβών και αποζημιώσεών τους, βαρύνουν το Υπουργείο.
 6. Το Υπουργείο λαμβάνει όλα τα αναγκαία μέτρα για τη διευκόλυνση της επιβίβασης και της αποβίβασης του επιστημονικού παρατηρητή.
 7. Οι συνθήκες παραμονής του επιστημονικού παρατηρητή στο σκάφος είναι αυτές που ισχύουν για τους αξιωματικούς του σκάφους.
 8. Ο επιστημονικός παρατηρητής διαθέτει όλα τα αναγκαία μέσα για την άσκηση των καθηκόντων του. Ο πλοίαρχος του παρέχει πρόσβαση στα μέσα επικοινωνίας που είναι αναγκαία για την άσκηση των καθηκόντων του, στα έγγραφα που συνδέονται άμεσα με τις αλιευτικές δραστηριότητες του σκάφους, δηλαδή στο ημερολόγιο αλιείας και στο παράρτημά του, στο βιβλίο ναυσιπλοΐας, καθώς και στους αναγκαίους χώρους του σκάφους, προκειμένου να τον διευκολύνει στην εκπλήρωση των καθηκόντων παρατήρησης.
 9. Ο επιστημονικός παρατηρητής πρέπει να παρουσιασθεί στον πλοίαρχο του οριζομένου σκάφους την προηγουμένη της ημερομηνίας κατά την οποία έχει αποφασιστεί η επιβίβασή του. Σε περίπτωση που ο επιστημονικός παρατηρητής δεν παρουσιαστεί, ο πλοίαρχος του σκάφους ενημερώνει το Υπουργείο και την Ευρωπαϊκή Ένωση. Στην περίπτωση αυτή, το σκάφος έχει το δικαίωμα να αποπλεύσει από τον λιμένα. Ωστόσο, το Υπουργείο μπορεί να προβεί, αμελλητί και με δικά του έξοδα, στην επιβίβαση νέου επιστημονικού παρατηρητή, χωρίς να διαταραχθεί η αλιευτική δραστηριότητα του σκάφους.
 10. Ο επιστημονικός παρατηρητής πρέπει να διαθέτει:
 —
 επαγγελματικά προσόντα,
 —
 κατάλληλη πείρα σε θέματα αλιείας και εμπεριστατωμένη γνώση των διατάξεων του παρόντος πρωτοκόλλου.
 11. Ο επιστημονικός παρατηρητής μεριμνά για την τήρηση των διατάξεων του παρόντος πρωτοκόλλου


text:
από τα σκάφη της Ευρωπαϊκής Ένωσης που δραστηριοποιούνται στην αλιευτική ζώνη της Μαυριτανίας.
 Συντάσσει έκθεση σχετικά με αυτό το θέμα. Ειδικότερα:
 —
 παρατηρεί τις αλιευτικές δραστηριότητες των σκαφών,
 —
 καταγράφει το στίγμα των σκαφών που συμμετέχουν σε αλιευτικές δραστηριότητες,
 —
 προβαίνει σε βιολογική δειγματοληψία στο πλαίσιο επιστημονικών προγραμμάτων,
 —
 καταγράφει τα αλιευτικά εργαλεία και το μέγεθος των ματιών των χρησιμοποιούμενων διχτυών.
 12. Όλα τα καθήκοντα παρατήρησης περιορίζονται στις αλιευτικές δραστηριότητες και στις συναφείς δραστηριότητες που διέπονται από το παρόν πρωτόκολλο.
 13. Ο επιστημονικός παρατηρητής:
 —
 λαμβάνει τα κατάλληλα μέτρα ώστε οι συνθήκες επιβίβασής του καθώς και η παρουσία του επί του σκάφους να μη διακόπτουν ούτε να παρεμποδίζουν τις αλιευτικές δραστηριότητες,
 —
 χρησιμοποιεί τα όργανα και τις εγκεκριμένες διαδικασίες μέτρησης για τη μέτρηση του μεγέθους των ματιών των χρησιμοποιούμενων διχτυών στο πλαίσιο του παρόντος πρωτοκόλλου,
 —
 σέβεται τα αγαθά και τον εξοπλισμό του σκάφους καθώς και τον εμπιστευτικό χαρακτήρα όλων των εγγράφων που ανήκουν στο σκάφος αυτό.
 14. Κατά το τέλος της περιόδου παρατήρησης και πριν αποβιβασθεί από το σκάφος, ο επιστημονικός παρατηρητής συντάσσει έκθεση σύμφωνα με το υπόδειγμα που εμφαίνεται στο προσάρτημα 11 του παρόντος παραρτήματος. Υπογράφει την έκθεση παρουσία του πλοιάρχου, ο οποίος μπορεί να προσθέσει ή να ζητήσει να προστεθούν όλες οι παρατηρήσεις που θεωρεί χρήσιμες, ακολουθούμενες από την υπογραφή του. Αντίγραφο της έκθεσης επιδίδεται στον πλοίαρχο του σκάφους κατά την αποβίβαση του επιστημονικού παρατηρητή καθώς και στο Υπουργείο και στην Ευρωπαϊκή Ένωση.
 ΚΕΦΑΛΑΙΟ XI
 ΛΕΠΤΟΜΕΡΕΙΕΣ ΕΦΑΡΜΟΓΗΣ ΤΗΣ ΠΕΙΡΑΜΑΤΙΚΗΣ ΑΛΙΕΙΑΣ
 1. Τα δύο μέρη αποφασίζουν από κοινού σχετικά με i) τους Ευρωπαίους επιχειρηματίες που θα ασκήσουν πειραματική αλιεία, ii) την καταλληλότερη περίοδο γι' αυτό τον σκοπό, και iii) τους εφαρμοστέους όρους. Για να διευκολύνεται η εξερευνητική εργασία των σκαφών, το υπουργείο διαβιβάζει τις επιστημονικές πληροφορίες και τα άλλα διαθέσιμα βασικά δεδομένα. Τα δύο μέρη συμφωνούν για το επιστημονικό πρωτόκολλο που θα τεθεί σε εφαρμογή για τη στήριξη αυτής της πειραματικής αλιείας, και το οποίο διαβιβάζεται στους οικείους επιχειρηματίες.
 2. Ο αλιευτικός κλάδος της Μαυριτανίας συνεργάζεται στενά (συντονισμός και διάλογος για τους όρους εφαρμογής της πειραματικής αλιείας).
 3. Η διάρκεια των εξορμήσεων είναι τρεις μήνες κατ' ελάχιστο όριο και έξι μήνες κατ' ανώτατο όριο, εκτός εάν τα δύο μέρη συμφωνήσουν άλλως.
 4. Η Ευρωπαϊκή Ένωση κοινοποιεί στη Μαυριτανία τις αιτήσεις για έκδοση αδειών πειραματικής αλιείας. Υποβάλλει τεχνικό φάκελο όπου προσδιορίζονται:
 α)
 τα τεχνικά χαρακτηριστικά του σκάφους,
 β)
 το επίπεδο αλιευτικής εμπειρίας των αξιωματικών του σκάφους,
 γ)
 η πρόταση για τις τεχνικές παραμέτρους της εξόρμησης (διάρκεια, εργαλεία, περιοχές εξερεύνησης κ.λπ.),
 δ)
 ο τρόπος χρηματοδότησης.
 5. Σε περίπτωση ανάγκης, η Μαυριτανία οργανώνει διάλογο σχετικά με τα τεχνικά και οικονομικά ζητήματα με την Ευρωπαϊκή Ένωση και, ενδεχομένως, με τους οικείους εφοπλιστές.
 6. Πριν την έναρξη της εξόρμησης πειραματικής αλιείας, το σκάφος της Ευρωπαϊκής Ένωσης πρέπει να παρουσιάζεται σε λιμένα της Μαυριτανίας, προκειμένου να υποβάλλεται στις επιθεωρήσεις που προβλέπονται στην παράγραφο 6 του κεφαλαίου ΙΙ του παρόντος παραρτήματος.
 7. Πριν την έναρξη της εξόρμησης, οι εφοπλιστές υποβάλλουν στη Μαυριτανία και στην Ευρωπαϊκή Ένωση:
 α)
 δήλωση των αλιευμάτων που βρίσκονται ήδη επί του


text:
σκάφους,
 β)
 τα τεχνικά χαρακτηριστικά των αλιευτικών εργαλείων που θα χρησιμοποιηθούν κατά την εξόρμηση,
 γ)
 βεβαίωση ότι συμμορφώνονται με τους κανονισμούς αλιείας της Μαυριτανίας.
 8. Κατά τη διάρκεια της εξόρμησης στη θάλασσα, οι εφοπλιστές των εν λόγω σκαφών:
 α)
 διαβιβάζουν στο Υπουργείο και στην Ευρωπαϊκή Ένωση εβδομαδιαία έκθεση σχετικά με τα ημερήσια αλιεύματα που αλιεύονται κάθε ημέρα και σε κάθε ανάσυρση, διευκρινίζοντας τις τεχνικές παραμέτρους της εξόρμησης (στίγμα, βάθος, ημερομηνία και ώρα, αλιεύματα και άλλες παρατηρήσεις ή σχόλια),
 β)
 αναφέρουν το στίγμα, την ταχύτητα και την κατεύθυνση του σκάφους με VMS,
 γ)
 μεριμνούν ώστε να βρίσκεται επί του σκάφους ένας επιστημονικός παρατηρητής μαυριτανικής υπηκοότητας ή που έχει επιλεγεί από τις αρχές της Μαυριτανίας. Αποστολή του παρατηρητή είναι να συλλέγει επιστημονικές πληροφορίες από τα αλιεύματα και να λαμβάνει δείγματα αλιευμάτων. Ο παρατηρητής έχει μεταχείριση αξιωματικού του πλοίου και ο εφοπλιστής καλύπτει τα έξοδα διαβίωσης του παρατηρητή κατά την παραμονή του στο σκάφος. Η απόφαση σχετικά με τον χρόνο επιβίβασης του παρατηρητή στο σκάφος, τη διάρκεια της παραμονής του και τον λιμένα επιβίβασης και αποβίβασης λαμβάνεται σε συμφωνία με τις αρχές της Μαυριτανίας. Εκτός αντίθετης συμφωνίας μεταξύ των μερών, το σκάφος δεν μπορεί να υποχρεωθεί ποτέ να καταπλεύσει σε λιμένα περισσότερες από μία φορά ανά δίμηνο,
 δ)
 υποβάλλουν το σκάφος τους σε επιθεώρηση, πριν αυτό εγκαταλείψει την αλιευτική ζώνη της Μαυριτανίας, εάν το ζητήσουν οι αρχές της Μαυριτανίας,
 ε)
 τηρούν τη νομοθεσία της Μαυριτανίας σε θέματα αλιείας.
 9. Τα αλιεύματα, συμπεριλαμβανομένων των παρεμπιπτόντων αλιευμάτων, που αλιεύονται στη διάρκεια της επιστημονικής εξόρμησης παραμένουν στην κυριότητα του εφοπλιστή, με την επιφύλαξη ότι ο εφοπλιστής συμμορφώνεται με τα μέτρα που λαμβάνονται προς τον σκοπό αυτό από τη μεικτή επιτροπή και τις διατάξεις του επιστημονικού πρωτοκόλλου.
 10. Το υπουργείο διορίζει έναν υπεύθυνο επικοινωνίας, αρμόδιο για την αντιμετώπιση τυχόν απρόβλεπτων προβλημάτων που θα μπορούσαν να παρεμποδίσουν την ανάπτυξη της πειραματικής αλιείας.
 Προσαρτηματα
 1.
 Τεχνικά δελτία
 2.
 Όρια της αλιευτικής ζώνης της Μαυριτανίας
 3.
 Έντυπο αίτησης για τη χορήγηση άδειας αλιείας
 4.
 Ημερολόγιο αλιείας της Ισλαμικής Δημοκρατίας της Μαυριτανίας
 5.
 Ημερολόγιο πλοίου
 6.
 Δήλωση εκφόρτωσης και μεταφόρτωσης
 7.
 Ισχύουσα νομοθεσία σχετικά με τα ελάχιστα μεγέθη των αλιευμάτων που διατηρούνται επί του σκάφους
 8.
 Κατάλογος των συντελεστών μετατροπής
 9.
 Διαβίβαση μηνυμάτων VMS στη Μαυριτανία
 10.
 Πρωτόκολλο ERS
 11.
 Έκθεση επιστημονικού παρατηρητή
 12.
 Στοιχεία επικοινωνίας των αρμόδιων αρχών της Ευρωπαϊκής Ένωσης και της Μαυριτανίας
 13.
 Υποδείγματα Τριμηνιαίων δηλώσεων αλιευμάτων
 Προσάρτημα 1
 ΤΕΧΝΙΚΑ ΔΕΛΤΙΑ
 ΚΑΤΗΓΟΡΙΑ ΑΛΙΕΙΑΣ 1:
 ΑΛΙΕΥΤΙΚΑ ΣΚΑΦΗ ΟΣΤΡΑΚΟΔΕΡΜΩΝ ΕΚΤΟΣ ΑΣΤΑΚΟΥ ΚΑΙ ΚΑΒΟΥΡΙΩΝ
 1. Ζώνη αλιείας
 Επιτρέπεται η αλιεία δυτικά μιας γραμμής που χαράσσεται ως εξής:
 α)
 Βορείως του παραλλήλου 119° 00′ 00′′ Β, γραμμή που ενώνει τα εξής σημεία:
 20° 46′ 30′′ Β
 20° 40′ 00′′ Β
 20° 10′ 12′′ Β
 19° 35′ 24′′ Β
 19° 19′ 12′′ Β
 19° 19′ 12′′ Β
 19° 00′ 00′′ Β
 17° 03′ 00′′ Δ
 17° 08′ 30′′ Δ
 17° 16′ 12′′ Δ
 16° 51′ 00′′ Δ
 16° 45′ 36′′ Δ
 16° 41′ 24′′ Δ
 16° 22′ 00′′ Δ
 β)
 Νοτίως του παραλλήλου 19° 00′ 00′′ Β μέχρι τον παράλληλο 17° 50′ 00′′


text:
Β, σε απόσταση 9 ναυτικών μιλίων από τη γραμμή της αμπώτιδος.
 γ)
 Νοτίως του παραλλήλου 17° 50′ 00′′ Β, σε απόσταση 6 ναυτικών μιλίων από τη γραμμή της αμπώτιδος.
 Για τις περιοχές από τη γραμμή της αμπώτιδος, η μεικτή επιτροπή μπορεί να υποκαταστήσει τις γραμμές οριοθέτησης των περιοχών με γεωγραφικές συντεταγμένες.
 2. Επιτρεπόμενα εργαλεία
 —
 Τράτα βυθού για γαρίδες, συμπεριλαμβανομένων και εκείνων με αλυσίδα ανάδευσης και κάθε άλλη επιλεκτική διάταξη.
 Η αλυσίδα ανάδευσης αποτελεί αναπόσπαστο μέρος της εξάρτισης των τρατών αλιείας γαρίδας εφοδιασμένων με στηρίγματα ευστάθειας. Συνίσταται σε μια μονοκόμματη αλυσίδα με συνδέσμους μέγιστης διαμέτρου 12 mm η οποία είναι δεμένη ανάμεσα στις πόρτες της τράτας, μπροστά από το κάτω γραντί.
 —
 Η υποχρεωτική χρήση διατάξεων επιλεκτικότητας υπόκειται σε απόφαση της μεικτής επιτροπής, με βάση κοινή επιστημονική, τεχνική και οικονομική αξιολόγηση.
 —
 Απαγορεύεται ο διπλός σάκος τράτας.
 —
 Απαγορεύονται τα διπλά νήματα του σάκου της τράτας.
 —
 Τα τεμάχια προστασίας επιτρέπονται.
 3. Ελάχιστες επιτρεπόμενες διαστάσεις των ματιών των διχτυών
 50 mm
 4. Ελάχιστο μέγεθος
 Όσον αφορά τις γαρίδες βαθέων υδάτων, το ελάχιστο μέγεθος πρέπει να μετράται από την άκρη του ρόστρου ως την άκρη της ουράς. Η άκρη του ρόστρου καθορίζει την προέκταση του κελύφους που βρίσκεται στο πίσω μεσαίο μέρος του κεφαλοθώρακα.
 —
 Γαρίδες βαθέων υδάτων: Ροζ ή κόκκινη γαρίδα (Parapeneus longirostrus) 06 cm
 —
 Γαρίδες παράκτιων υδάτων: Βασιλική γαρίδα ή καραμότα (Penaeus notialis) και κοινή γαρίδα (Penaeus kerathurus) 200 άτομα/kg
 Η μεικτή επιτροπή δύναται να καθορίσει ένα ελάχιστο μέγεθος για τα είδη που δεν προβλέπονται ανωτέρω
 5. Παρεμπίπτοντα αλιεύματα
 Επιτρέπονται
 Δεν επιτρέπονται
 —
 ιχθύες σε ποσοστό 15 %, εκ των οποίων το 2 % συνιστά τέλος που πληρώνεται σε είδος
 —
 καβούρια σε ποσοστό 10 %
 —
 κεφαλόποδα σε ποσοστό 8 %
 Αστακοί
 Η μεικτή επιτροπή μπορεί να καθορίσει ποσοστό παρεμπιπτόντων αλιευμάτων για τα είδη που δεν προβλέπονται ανωτέρω.
 6. Αλιευτικές δυνατότητες/Τέλη
 Περίοδος
 Έτος
 Συνολικά επιτρεπόμενα αλιεύματα (σε τόνους)
 5 000
 Τέλη
 400 ευρώ/τόνο
 Τα τέλη υπολογίζονται μετά τη λήξη κάθε δίμηνης περιόδου για την οποία το σκάφος διέθετε άδεια αλιείας, λαμβάνοντας υπόψη αλιεύματα που αλιεύθηκαν κατά την εν λόγω περίοδο.
 Η άδεια θα χορηγείται ύστερα από προκαταβολή 1 000 ευρώ ανά σκάφος, ποσό το οποίο θα αφαιρείται από το συνολικό ποσό του τέλους και θα καταβάλλεται στην αρχή κάθε δίμηνης περιόδου για την οποία έχει χορηγηθεί στο σκάφος άδεια αλιείας.
 Το ανώτατο όριο του αριθμού των σκαφών στα οποία είναι δυνατόν να χορηγείται ταυτόχρονα άδεια αλιείας είναι 25.
 7. Βιολογική ανάπαυλα
 Κατά περίπτωση, περίοδοι βιολογικής ανάπαυλας, μπορούν να καθορίζονται με βάση τις βέλτιστες διαθέσιμες επιστημονικές γνωμοδοτήσεις. Κάθε τροποποίηση της περιόδου βιολογικής ανάπαυσης κατόπιν επιστημονικής γνωμοδότησης κοινοποιείται αμελλητί στην Ευρωπαϊκή Ένωση.
 8. Παρατηρήσεις
 Τα τέλη καθορίζονται για όλη την περίοδο εφαρμογής του πρωτοκόλλου.
 ΚΑΤΗΓΟΡΙΑ ΑΛΙΕΙΑΣ 2:
 ΜΗΧΑΝΟΤΡΑΤΕΣ (ΧΩΡΙΣ ΨΥΚΤΙΚΕΣ ΕΓΚΑΤΑΣΤΑΣΕΙΣ) ΚΑΙ ΠΑΡΑΓΑΔΙΑΡΙΚΑ ΒΥΘΟΥ ΓΙΑ ΤΗΝ ΑΛΙΕΙΑ ΜΑΥΡΟΥ ΜΕΡΛΟΥΚΙΟΥ
 1. Ζώνη αλιείας
 α)
 Βορείως του παραλλήλου 19° 15′ 60′′ Β: Δυτικά της γραμμής που συνδέει τα σημεία:
 20° 46′ 30′′ Β
 20° 36′ 00′′ Β
 20° 36′ 00′′ Β
 20° 03′ 00′′ Β
 19° 45′ 70′′ Β
 19° 29′


text:
00′′ Β
 19° 15′ 60′′ Β
 19° 15′ 60′′ Β
 17° 03′ 00′′ Δ
 17° 11′ 00′′ Δ
 17° 36′ 00′′ Δ
 17° 36′ 00′′ Δ
 17° 03′ 00′′ Δ
 16° 51′ 50′′ Δ
 16° 51′ 50′′ Δ
 16° 49′ 60′′ Δ
 β)
 Νοτίως του παραλλήλου 19° 15′ 60′′ Β και έως τον παράλληλο 17° 50′ 00′′ Β: δυτικά της γραμμής των 18 ναυτικών μιλίων από τη γραμμή της αμπώτιδος,
 γ)
 Νοτίως του παραλλήλου 17° 50′ 00′′ Β: δυτικά της γραμμής των 12 ναυτικών μιλίων από τη γραμμή της αμπώτιδος.
 Για τις περιοχές από τη γραμμή της αμπώτιδος, η μεικτή επιτροπή μπορεί να υποκαταστήσει τις γραμμές οριοθέτησης των περιοχών με γεωγραφικές συντεταγμένες.
 2. Επιτρεπόμενα εργαλεία
 —
 Παραγάδι βυθού.
 —
 Τράτα βυθού για μερλούκιους.
 —
 Απαγορεύεται ο διπλός σάκος τράτας.
 —
 Απαγορεύονται τα διπλά νήματα του σάκου της τράτας.
 3. Ελάχιστες επιτρεπόμενες διαστάσεις των ματιών των διχτυών
 70 mm (τράτα)
 4. Ελάχιστο μέγεθος
 1) Για τα ψάρια, το ελάχιστο μέγεθος πρέπει να μετράται από την άκρη του ρύγχους μέχρι την άκρη του ουραίου πτερυγίου (συνολικό μήκος) (βλέπε προσάρτημα 7)
 Η μεικτή επιτροπή δύναται να καθορίσει ένα ελάχιστο μέγεθος για τα είδη που δεν προβλέπονται ανωτέρω
 5. Παρεμπίπτοντα αλιεύματα
 Επιτρέπονται
 Δεν επιτρέπονται
 Μηχανότρατες: 25 % ψάρια
 Παραγαδιάρικα: 50 % ψάρια
 Μαλακόστρακα και κεφαλόποδα
 Η μεικτή επιτροπή μπορεί να καθορίσει ποσοστό παρεμπιπτόντων αλιευμάτων για τα είδη που δεν προβλέπονται ανωτέρω.
 6. Αλιευτικές δυνατότητες/Τέλη
 Περίοδος
 Έτος
 Συνολικά επιτρεπόμενα αλιεύματα (σε τόνους)
 6 000
 Τέλη
 90 ευρώ/τόνο
 Τα τέλη υπολογίζονται μετά τη λήξη κάθε περιόδου τριών μηνών για την οποία το σκάφος διέθετε άδεια αλιείας, λαμβάνοντας υπόψη αλιεύματα που αλιεύθηκαν κατά την εν λόγω περίοδο.
 Η άδεια θα χορηγείται ύστερα από προκαταβολή 1 000 ευρώ ανά σκάφος, ποσό το οποίο θα αφαιρείται από το συνολικό ποσό του τέλους και θα καταβάλλεται στην αρχή κάθε τρίμηνης περιόδου για την οποία έχει χορηγηθεί στο σκάφος άδεια αλιείας.
 Το ανώτατο όριο του αριθμού των σκαφών στα οποία είναι δυνατόν να χορηγείται ταυτόχρονα άδεια αλιείας είναι 6.
 7. Βιολογική ανάπαυλα
 Ενδεχομένως, η μεικτή επιτροπή εγκρίνει περίοδο βιολογικής ανάπαυσης με βάση την επιστημονική γνωμοδότηση της κοινής επιστημονικής επιτροπής (ΚΕΕ).
 8. Παρατηρήσεις
 Τα τέλη καθορίζονται για όλη την περίοδο εφαρμογής του πρωτοκόλλου.
 ΚΑΤΗΓΟΡΙΑ ΑΛΙΕΙΑΣ 3:
 ΣΚΑΦΗ ΑΛΙΕΙΑΣ ΒΕΝΘΟΠΕΛΑΓΙΚΩΝ ΕΙΔΩΝ ΕΚΤΟΣ MAΥΡΟΥ ΜΕΡΛΟΥKIOY ΜΕ ΕΡΓΑΛΕΙΑ ΔΙΑΦΟΡΕΤΙΚΑ ΑΠΟ ΤΡΑΤΑ
 1. Ζώνη αλιείας
 α)
 Βορείως του παραλλήλου 19° 48′ 50′′ Β, από τη γραμμή των 3 μιλίων, τα οποία υπολογίζονται από τη γραμμή βάσης Cap Blanc-Cap Timiris
 β)
 Νοτίως του παραλλήλου 19° 48′ 50′′ Β και μέχρι τον παράλληλο 19° 21′ 00′′ Β, δυτικά του μεσημβρινού 16° 45′ 00′′ Δ
 γ)
 Νοτίως του παραλλήλου 19° 21′ 00′′ Β, από τη γραμμή των 3 ναυτικών μιλίων που υπολογίζονται από τη γραμμή της αμπώτιδος
 Για τις περιοχές από τη γραμμή της αμπώτιδος, η μεικτή επιτροπή μπορεί να υποκαταστήσει τις γραμμές οριοθέτησης των περιοχών με γεωγραφικές συντεταγμένες.
 2. Επιτρεπόμενα εργαλεία
 —
 Παραγάδι
 —
 Σταθερό απλάδι δίχτυ, το οποίο έχει μέγιστο βάθος 7 m και μέγιστο μήκος 100 μέτρα. Απαγορεύονται τα μονόινα νήματα από πολυαμίδιο
 —
 Πετονιές χειρός


text:
—
 Κιούρτοι
 —
 Γρίπος για την αλιεία δολωμάτων
 3. Ελάχιστες επιτρεπόμενες διαστάσεις των ματιών των διχτυών
 —
 120 mm για τα απλάδια δίχτυα.
 —
 20 mm για τα δίχτυα αλιείας με ζωντανό δόλωμα
 4. Ελάχιστο μέγεθος
 Για τα ψάρια, το ελάχιστο μέγεθος πρέπει να μετράται από την άκρη του ρύγχους μέχρι την άκρη του ουραίου πτερυγίου (συνολικό μήκος) (βλέπε προσάρτημα 7).
 Η μεικτή επιτροπή δύναται να καθορίσει ένα ελάχιστο μέγεθος για τα είδη που δεν προβλέπονται ανωτέρω βάσει επιστημονικών γνωμοδοτήσεων.
 5. Παρεμπίπτοντα αλιεύματα
 Επιτρέπονται
 Δεν επιτρέπονται
 10 % του συνόλου του είδους ή της ομάδας των επιτρεπόμενων ειδών στόχου (βάρος ζωντανού αλιεύματος)
 Η μεικτή επιτροπή μπορεί να καθορίσει ποσοστό παρεμπιπτόντων αλιευμάτων για τα είδη που δεν προβλέπονται ανωτέρω.
 6. Αλιευτικές δυνατότητες/Τέλη
 Περίοδος
 Έτος
 Συνολικά επιτρεπόμενα αλιεύματα (σε τόνους)
 3 000
 Τέλη
 105 ευρώ/τόνο
 Τα τέλη υπολογίζονται μετά τη λήξη κάθε περιόδου τριών μηνών για την οποία το σκάφος διέθετε άδεια αλιείας, λαμβάνοντας υπόψη αλιεύματα που αλιεύθηκαν κατά την εν λόγω περίοδο.
 Η άδεια θα χορηγείται ύστερα από προκαταβολή 1 000 ευρώ ανά σκάφος, ποσό το οποίο θα αφαιρείται από το συνολικό ποσό του τέλους και θα καταβάλλεται στην αρχή κάθε τρίμηνης περιόδου για την οποία έχει χορηγηθεί στο σκάφος άδεια αλιείας.
 Το ανώτατο όριο του αριθμού των αλιευτικών σκαφών στα οποία είναι δυνατόν να χορηγείται ταυτόχρονα άδεια αλιείας είναι 6,
 7. Βιολογική ανάπαυλα
 Ενδεχομένως, η μεικτή επιτροπή εγκρίνει περίοδο βιολογικής ανάπαυσης με βάση την επιστημονική γνωμοδότηση της κοινής επιστημονικής επιτροπής (ΚΕΕ).
 8. Παρατηρήσεις
 Τα τέλη καθορίζονται για όλη την περίοδο εφαρμογής του πρωτοκόλλου.
 Ο γρίπος χρησιμοποιείται μόνο για την αλιεία δολωμάτων που προορίζονται για την αλιεία με πετονιά ή με κιούρτο.
 Η χρήση του κιούρτου επιτρέπεται για ένα μέγιστο αριθμό 7 σκαφών, καθένα από τα οποία διαθέτει χωρητικότητα μικρότερη από 135 GT.
 ΚΑΤΗΓΟΡΙΑ ΑΛΙΕΙΑΣ 4:
 ΘΥΝΝΑΛΙΕΥΤΙΚΑ ΓΡΙ-ΓΡΙ
 1. Ζώνη αλιείας
 α)
 Βορείως του παραλλήλου 19° 21′ 00′′ Β: δυτικά της γραμμής των 30 ναυτικών μιλίων από τη γραμμή βάσης Cap Blanc-Cap Timiris.
 β)
 Νοτίως του παραλλήλου 19° 21′ 00′′ Β: δυτικά της γραμμής των 30 ναυτικών μιλίων από τη γραμμή της αμπώτιδος.
 Για τις περιοχές από τη γραμμή της αμπώτιδος, η μεικτή επιτροπή μπορεί να υποκαταστήσει τις γραμμές οριοθέτησης των περιοχών με γεωγραφικές συντεταγμένες.
 2. Επιτρεπόμενα εργαλεία
 Γρι γρι
 3. Ελάχιστες επιτρεπόμενες διαστάσεις των ματιών των διχτυών
 —
 4. Ελάχιστο μέγεθος
 Για τα ψάρια, το ελάχιστο μέγεθος πρέπει να μετράται από την άκρη του ρύγχους μέχρι την άκρη του ουραίου πτερυγίου (συνολικό μήκος).
 Η μεικτή επιτροπή δύναται να καθορίσει ένα ελάχιστο μέγεθος για τα είδη που δεν προβλέπονται στο προσάρτημα 7.
 5. Παρεμπίπτοντα αλιεύματα
 Επιτρέπονται
 Δεν επιτρέπονται
 —
 Άλλα είδη εκτός από το είδος ή την ομάδα ειδών στόχου
 Η μεικτή επιτροπή δύναται να καθορίσει ένα ποσοστό παρεμπιπτόντων αλιευμάτων για τα είδη που δεν περιλαμβάνονται στο ημερολόγιο πλοίου που εγκρίνεται από την ICCAT.
 6. Αλιευτικές δυνατότητες/Τέλη
 Βάρος αναφοράς
 για την αλίευση 12 500 τόνων άκρως μεταναστευτικών και συναφών ειδών
 Αριθμός επιτρεπόμενων σκαφών
 25 θυνναλιευτικά γρι-γρι,
 Ετήσια κατ' αποκοπή τέλη:
 1 750 ευρώ ανά θυνναλιευτικό γρι-γρι
 Ποσό που υπολογίζεται επί των


text:
αλιευμάτων
 60 ευρώ/τόνο για το πρώτο και το δεύτερο έτος, 65 ευρώ/τόνο το τρίτο έτος, 70 ευρώ/τόνο το τέταρτο έτος
 7. Βιολογική ανάπαυλα
 —
 8. Παρατηρήσεις
 Τα τέλη καθορίζονται για όλη την περίοδο εφαρμογής του πρωτοκόλλου.
 ΚΑΤΗΓΟΡΙΑ ΑΛΙΕΙΑΣ 5:
 ΘΥΝΝΑΛΙΕΥΤΙΚΑ ΜΕ ΚΑΛΑΜΙ ΚΑΙ ΠΑΡΑΓΑΔΙΑΡΙΚΑ ΕΠΙΦΑΝΕΙΑΣ
 1. Ζώνη αλιείας
 Παραγαδιάρικα επιφανείας
 α)
 Βορείως του παραλλήλου 19° 21′ 00′′ Β: δυτικά της γραμμής των 30 ναυτικών μιλίων από τη γραμμή βάσης Cap Blanc-Cap Timiris.
 β)
 Νοτίως του παραλλήλου 19° 21′ 00′′ Β: δυτικά της γραμμής των 30 ναυτικών μιλίων από τη γραμμή της αμπώτιδος.
 Θυνναλιευτικά με καλάμι
 α)
 Βορείως του παραλλήλου 19° 21′ 00′′ Β: δυτικά της γραμμής των 15 ναυτικών μιλίων από τη γραμμή βάσης Cap Blanc-Cap Timiris.
 β)
 Νοτίως του παραλλήλου 19° 21′ 00′′ Β: δυτικά της γραμμής των 12 ναυτικών μιλίων από τη γραμμή της αμπώτιδος.
 Αλιεία με ζωντανό δόλωμα
 α)
 Βορείως του παραλλήλου 19° 48′ 50′′ Β: δυτικά της γραμμής των 3 ναυτικών μιλίων από τη γραμμή βάσης Cap Blanc-Cap Timiris
 β)
 Νοτίως του παραλλήλου 19° 48′ 50′′ Β και έως τον παράλληλο 19° 21′ 00′′ Β: δυτικά του μεσημβρινού 16° 45′ 00′′ Δ
 γ)
 Νοτίως του παραλλήλου 19° 21′ 00′′ Β: δυτικά της γραμμής των 3 ναυτικών μιλίων από τη γραμμή της αμπώτιδος.
 Για τις περιοχές από τη γραμμή της αμπώτιδος, η μεικτή επιτροπή μπορεί να υποκαταστήσει τις γραμμές οριοθέτησης των περιοχών με γεωγραφικές συντεταγμένες.
 2. Επιτρεπόμενα εργαλεία
 —
 Θυνναλιευτικά με καλάμι: Καλάμια και τράτα (για την αλιεία με ζωντανό δόλωμα)
 —
 Σκάφη που αλιεύουν με παραγάδι επιφανείας: Παραγάδια επιφανείας
 3. Ελάχιστες επιτρεπόμενες διαστάσεις των ματιών των διχτυών
 16 mm (Αλιεία με ζωντανό δόλωμα)
 4. Ελάχιστο μέγεθος
 Για τα ψάρια, το ελάχιστο μέγεθος πρέπει να μετράται από την άκρη του ρύγχους μέχρι την άκρη του ουραίου πτερυγίου (συνολικό μήκος) (βλέπε προσάρτημα 7)
 Η μεικτή επιτροπή δύναται να καθορίσει ένα ελάχιστο μέγεθος για τα είδη που δεν προβλέπονται στο προσάρτημα 7.
 5. Παρεμπίπτοντα αλιεύματα
 Επιτρέπονται
 Δεν επιτρέπονται
 —
 Άλλα είδη εκτός από το είδος ή την ομάδα ειδών στόχου
 Η μεικτή επιτροπή μπορεί να καθορίσει ποσοστό παρεμπιπτόντων αλιευμάτων για τα είδη που δεν προβλέπονται ανωτέρω.
 6. Αλιευτικές δυνατότητες/Τέλη
 Βάρος αναφοράς
 για την αλίευση 7 500 τόνων άκρως μεταναστευτικών και συναφών ειδών
 Αριθμός επιτρεπόμενων σκαφών
 15 θυνναλιευτικά με καλάμι ή παραγαδιάρικα
 Ετήσια κατ' αποκοπή τέλη:
 —
 2 500 ευρώ ανά θυνναλιευτικό με καλάμι
 —
 3 500 ευρώ ανά παραγαδιάρικο επιφανείας,
 Ποσό που υπολογίζεται επί των αλιευμάτων
 60 ευρώ/τόνο για το πρώτο και το δεύτερο έτος, 65 ευρώ/τόνο το τρίτο έτος, 70 ευρώ/τόνο το τέταρτο έτος
 7. Βιολογική ανάπαυλα
 —
 8. Παρατηρήσεις
 Τα τέλη καθορίζονται για όλη την περίοδο εφαρμογής του πρωτοκόλλου.
 Αλιεία με ζωντανό δόλωμα
 —
 Η αλιεία με δόλωμα περιορίζεται σε αριθμό ημερών μηνιαίως που θα καθοριστεί από τη μεικτή επιτροπή. Η έναρξη και το τέλος της εν λόγω αλιευτικής δραστηριότητας δηλώνονται στην ακτοφυλακή της Μαυριτανίας.
 —
 Τα δύο μέρη συμφωνούν για τις πρακτικές λεπτομέρειες προκειμένου να καταστεί δυνατή η αλιεία της εν λόγω κατηγορίας ή η συλλογή του ζωντανού δολώματος που απαιτείται για τις αλιευτικές δραστηριότητες των


text:
σκαφών που την ασκούν. Σε περίπτωση που οι εν λόγω δραστηριότητες αναπτύσσονται σε ευαίσθητες περιοχές ή με μη συμβατικά εργαλεία, οι εν λόγω λεπτομέρειες θα καθοριστούν βάσει συστάσεων του IMROP και με τη σύμφωνη γνώμη της Ακτοφυλακής της Μαυριτανίας.
 Καρχαρίες
 Στο πλαίσιο της τήρησης των σχετικών συστάσεων της ICCAT και του FAO, η αλιεία του καρχαρία των ειδών προσκυνητής (Cetorhinus maximus), λευκός καρχαρίας (Carcharodon carcharias), ταυροκαρχαρίας (Carcharias taurus) και γαλέος (Galeorhinus galeus) απαγορεύεται.
 Στο πλαίσιο της τήρησης των συστάσεων της ICCAT 04-10 και 05-05 σχετικά με τη διατήρηση των αλιευόμενων καρχαριών σε συνδυασμό με είδη αλιείας που αποτελούν αντικείμενο διαχείρισης του ICCAT.
 ΚΑΤΗΓΟΡΙΑ ΑΛΙΕΙΑΣ 6:
 ΜΗΧΑΝΟΤΡΑΤΕΣ — ΨΥΓΕΙΑ ΠΕΛΑΓΙΚΗΣ ΑΛΙΕΙΑΣ
 1. Ζώνη αλιείας
 Επιτρέπεται η αλιεία δυτικά μιας γραμμής που χαράσσεται ως εξής:
 α)
 Βορείως του παραλλήλου 19° 00′ 00′′ Β: γραμμή που συνδέει τα σημεία:
 20° 46′ 30′′ Β
 20° 36′ 00′′ Β
 20° 36′ 00′′ Β
 20° 21′ 50′′ Β
 20° 10′ 00′′ Β
 20° 00′ 00′′ Β
 19° 45′ 00′′ Β
 19° 00′ 00′′ Β
 19° 00′ 00′′ Β
 17° 03′ 00′′ Δ
 17° 11′ 00′′ Δ
 17° 30′ 00′′ Δ
 17° 30′ 00′′ Δ
 17° 35′ 00′′ Δ
 17° 30′ 00′′ Δ
 17° 05′ 00′′ Δ
 16° 34′ 50′′ Δ
 16° 39′ 50′′ Δ
 β)
 Νοτίως του παραλλήλου 19° 00′ 00′′ Β και μέχρι τον παράλληλο 17° 30′ Β, σε απόσταση 20 ναυτικών μιλίων από τη γραμμή της αμπώτιδος.
 γ)
 Νοτίως του παραλλήλου 17° 30′ Β: γραμμή που συνδέει τα σημεία:
 17° 30′ 00′′ Β
 17° 12′ 00′′ Β
 16° 36′ 00′′ Β
 16° 13′ 00′′ Β
 16° 04′ 00′′ Β
 16° 17′ 00′′ Δ
 16° 23′ 00′′ Δ
 16° 42′ 00′′ Δ
 16° 40′ 00′′ Δ
 16° 41′ 00′′ Δ
 Για τις περιοχές από τη γραμμή της αμπώτιδος, η μεικτή επιτροπή μπορεί να υποκαταστήσει τις γραμμές οριοθέτησης των περιοχών με γεωγραφικές συντεταγμένες.
 2. Επιτρεπόμενα εργαλεία
 Πελαγική τράτα:
 Ο σάκος της τράτας μπορεί να ενισχυθεί με δικτύωμα ελάχιστου μεγέθους ματιών 400 mm, όταν τα μάτια είναι τεντωμένα, και με νευρώσεις που απέχουν τουλάχιστον ενάμισι μέτρο (1,5 m) μεταξύ τους, με εξαίρεση τη νεύρωση που βρίσκεται στο οπίσθιο μέρος της τράτας, η οποία δεν μπορεί να βρίσκεται σε απόσταση μικρότερη των 2 m από το άνοιγμα διαφυγής του σάκου. Η ενίσχυση ή το ντουμπλάρισμα του σάκου με οποιαδήποτε άλλη διάταξη απαγορεύεται και η τράτα δεν πρέπει σε καμία περίπτωση να έχει στόχο άλλα είδη εκτός από τα επιτρεπόμενα μικρά πελαγικά.
 3. Ελάχιστες επιτρεπόμενες διαστάσεις των ματιών των διχτυών
 40 mm
 4. Ελάχιστο μέγεθος
 Για τα ψάρια, το ελάχιστο μέγεθος πρέπει να μετράται από την άκρη του ρύγχους μέχρι την άκρη του ουραίου πτερυγίου (συνολικό μήκος) (βλέπε προσάρτημα 7).
 Η μεικτή επιτροπή δύναται να καθορίσει ένα ελάχιστο μέγεθος για τα είδη που δεν προβλέπονται ανωτέρω
 5. Παρεμπίπτοντα αλιεύματα
 Επιτρέπονται
 Δεν επιτρέπονται
 3 % του συνόλου του είδους ή της ομάδας των επιτρεπόμενων ειδών στόχων (βάρος ζωντανού αλιεύματος)
 Μαλακόστρακα ή κεφαλόποδα εκτός από καλαμάρι
 Η μεικτή επιτροπή μπορεί να καθορίσει ποσοστό παρεμπιπτόντων αλιευμάτων για τα είδη που δεν προβλέπονται


text:
στο προσάρτημα 7.
 6. Αλιευτικές δυνατότητες/Τέλη
 Περίοδος
 Έτος
 Συνολικά επιτρεπόμενα αλιεύματα (σε τόνους)
 225 000 τόνοι, με επιτρεπόμενη απόκλιση 10 % χωρίς επίπτωση επί της χρηματικής αντιπαροχής που καταβάλλει η Ευρωπαϊκή Ένωση για την πρόσβαση
 Τέλη
 123 ευρώ/τόνο
 Τα τέλη υπολογίζονται μετά τη λήξη κάθε περιόδου τριών μηνών για την οποία το σκάφος διέθετε άδεια αλιείας, λαμβάνοντας υπόψη αλιεύματα που αλιεύθηκαν κατά την εν λόγω περίοδο.
 Η άδεια θα χορηγείται ύστερα από προκαταβολή 5 000 ευρώ ανά σκάφος, ποσό το οποίο θα αφαιρείται από το συνολικό ποσό του τέλους και θα καταβάλλεται στην αρχή κάθε τρίμηνης περιόδου για την οποία έχει χορηγηθεί στο σκάφος άδεια αλιείας.
 Το ανώτατο όριο του αριθμού των σκαφών στα οποία είναι δυνατόν να χορηγείται ταυτόχρονα άδεια αλιείας είναι 19.
 7. Βιολογική ανάπαυλα
 Μια περίοδος βιολογικής ανάπαυσης μπορεί να συμφωνηθεί μεταξύ των δύο μερών στο πλαίσιο της μεικτής επιτροπής με βάση την επιστημονική γνωμοδότηση της κοινής επιστημονικής επιτροπής (ΚΕΕ).
 8. Παρατηρήσεις
 Τα τέλη καθορίζονται για όλη την περίοδο εφαρμογής του πρωτοκόλλου.
 Οι συντελεστές μετατροπής για τα μικρά πελαγικά είδη καθορίζονται στο προσάρτημα 8.
 Οι αλιευτικές δυνατότητες που δεν χρησιμοποιήθηκαν στην κατηγορία 8 μπορούν να χρησιμοποιηθούν για μέγιστο αριθμό 2 αδειών μηνιαίως.
 ΚΑΤΗΓΟΡΙΑ ΑΛΙΕΙΑΣ 7:
 ΣΚΑΦΗ ΠΕΛΑΓΙΚΗΣ ΑΛΙΕΙΑΣ ΧΩΡΙΣ ΨΥΚΤΙΚΕΣ ΕΓΚΑΤΑΣΤΑΣΕΙΣ
 1. Ζώνη αλιείας
 Επιτρέπεται η αλιεία δυτικά μιας γραμμής που χαράσσεται ως εξής:
 α)
 Βορείως του παραλλήλου 19° 00′ 00′′ Β: γραμμή που συνδέει τα σημεία:
 20° 46′ 30′′ Β
 20° 36′ 00′′ Β
 20° 36′ 00′′ Β
 20° 21′ 50′′ Β
 20° 10′ 00′′ Β
 20° 00′ 00′′ Β
 19° 45′ 00′′ Β
 19° 00′ 00′′ Β
 19° 00′ 00′′ Β
 17° 03′ 00′′ Δ
 17° 11′ 00′′ Δ
 17° 30′ 00′′ Δ
 17° 30′ 00′′ Δ
 17° 35′ 00′′ Δ
 17° 30′ 00′′ Δ
 17° 05′ 00′′ Δ
 16° 34′ 50′′ Δ
 16° 39′ 50′′ Δ
 β)
 Νοτίως του παραλλήλου 19° 00′ 00′′ Β και μέχρι τον παράλληλο 17° 30′ Β, σε απόσταση 20 ναυτικών μιλίων από τη γραμμή της αμπώτιδος.
 γ)
 Νοτίως του παραλλήλου 17° 30′: γραμμή που συνδέει τα σημεία:
 17° 30′ 00′′ Β
 17° 12′ 00′′ Β
 16° 36′ 00′′ Β
 16° 13′ 00′′ Β
 16° 04′ 00′′ Β
 16° 17′ 00′′ Δ
 16° 23′ 00′′ Δ
 16° 42′ 00′′ Δ
 16° 40′ 00′′ Δ
 16° 41′ 00′′ Δ
 Για τις περιοχές από τη γραμμή της αμπώτιδος, η μεικτή επιτροπή μπορεί να υποκαταστήσει τις γραμμές οριοθέτησης των περιοχών με γεωγραφικές συντεταγμένες.
 2. Επιτρεπόμενα εργαλεία
 Πελαγική τράτα και γρι-γρι βιομηχανικής αλιείας:
 Ο σάκος της τράτας μπορεί να ενισχυθεί με δικτύωμα ελάχιστου μεγέθους ματιών 400 mm, όταν τα μάτια είναι τεντωμένα, και με νευρώσεις που απέχουν τουλάχιστον ενάμισι μέτρο (1,5 m) μεταξύ τους, με εξαίρεση τη νεύρωση που βρίσκεται στο οπίσθιο μέρος της τράτας, η οποία δεν μπορεί να βρίσκεται σε απόσταση μικρότερη των 2 m από το άνοιγμα διαφυγής του σάκου. Η ενίσχυση ή το ντουμπλάρισμα του σάκου με οποιαδήποτε άλλη διάταξη απαγορεύεται και η τράτα δεν πρέπει σε καμία περίπτωση να έχει στόχο άλλα είδη εκτός από τα επιτρεπόμενα μικρά πελαγικά.


text:
3. Ελάχιστες επιτρεπόμενες διαστάσεις των ματιών των διχτυών
 40 mm για τις τράτες και 20 mm για τα γρι-γρι.
 4. Ελάχιστο μέγεθος
 Για τα ψάρια, το ελάχιστο μέγεθος πρέπει να μετράται από την άκρη του ρύγχους μέχρι την άκρη του ουραίου πτερυγίου (συνολικό μήκος). (Βλέπε προσάρτημα 7).
 Η μεικτή επιτροπή δύναται να καθορίσει ένα ελάχιστο μέγεθος για τα είδη που δεν προβλέπονται ανωτέρω
 5. Παρεμπίπτοντα αλιεύματα
 Επιτρέπονται
 Δεν επιτρέπονται
 3 % του συνόλου του είδους ή της ομάδας των επιτρεπόμενων ειδών στόχου (βάρος ζωντανού αλιεύματος)
 Μαλακόστρακα ή κεφαλόποδα εκτός από καλαμάρι
 Η μεικτή επιτροπή μπορεί να καθορίσει ποσοστό παρεμπιπτόντων αλιευμάτων για τα είδη που δεν προβλέπονται ανωτέρω.
 6. Αλιευτικές δυνατότητες/Τέλη
 Συνολικά επιτρεπόμενα αλιεύματα (σε τόνους)
 15 000 τόνοι ετησίως
 Σε περίπτωση χρησιμοποίησης των εν λόγω αλιευτικών δυνατοτήτων, αυτές αφαιρούνται από το συνολικό επιτρεπόμενο αλίευμα που προβλέπεται στην κατηγορία 6.
 Περίοδος
 Έτος
 Τέλη
 123 ευρώ/τόνο
 Τα τέλη υπολογίζονται μετά τη λήξη κάθε περιόδου τριών μηνών για την οποία το σκάφος διέθετε άδεια αλιείας, λαμβάνοντας υπόψη αλιεύματα που αλιεύθηκαν κατά την εν λόγω περίοδο.
 Η άδεια θα χορηγείται ύστερα από προκαταβολή 5 000 ευρώ, ποσό το οποίο θα αφαιρείται από το συνολικό ποσό του τέλους και θα καταβάλλεται στην αρχή κάθε τρίμηνης περιόδου για την οποία έχει χορηγηθεί στο σκάφος άδεια αλιείας.
 Το ανώτατο όριο του αριθμού των σκαφών στα οποία είναι δυνατόν να χορηγείται ταυτόχρονα άδεια αλιείας είναι 2, που αντιστοιχεί σε 2 τριμηνιαίες άδειες για τις μηχανότρατες-ψυγεία πελαγικής αλιείας της κατηγορίας 6.
 7. Βιολογική ανάπαυλα
 Μια περίοδος βιολογικής ανάπαυσης μπορεί να συμφωνηθεί μεταξύ των δύο μερών στο πλαίσιο της μεικτής επιτροπής με βάση την επιστημονική γνωμοδότηση της κοινής επιστημονικής επιτροπής (ΚΕΕ).
 8. Παρατηρήσεις
 Τα τέλη καθορίζονται για όλη την περίοδο εφαρμογής του πρωτοκόλλου.
 Οι συντελεστές μετατροπής για τα μικρά πελαγικά είδη καθορίζονται στο προσάρτημα 8.
 ΚΑΤΗΓΟΡΙΑ ΑΛΙΕΙΑΣ 8:
 ΚΕΦΑΛΟΠΟΔΑ
 1. Ζώνη αλιείας
 p.m.
 2. Επιτρεπόμενα εργαλεία
 p.m.
 3. Ελάχιστες επιτρεπόμενες διαστάσεις των ματιών των διχτυών
 p.m.
 4. Παρεμπίπτοντα αλιεύματα
 Επιτρέπονται
 Δεν επιτρέπονται
 p.m.
 p.m.
 5. Επιτρεπόμενες χωρητικότητες/Τέλη
 Περίοδος
 Έτος 1
 Έτος 2
 Επιτρεπόμενη ποσότητα αλιευμάτων (σε τόνους)
 p.m.
 p.m.
 Τέλη
 p.m.
 p.m.
 6. Βιολογική ανάπαυλα
 p.m.
 7. Παρατηρήσεις
 p.m.
 Προσάρτημα 2
 ΟΡΙΑ ΤΗΣ ΑΛΙΕΥΤΙΚΗΣ ΖΩΝΗΣ ΤΗΣ ΜΑΥΡΙΤΑΝΙΑΣ
 Νότιο όριο
 16°04
 Β
 19°33,5
 Δ
 Συντεταγμένες
 16°17
 Β
 19°32,5
 Δ
 Συντεταγμένες
 16°28,5
 Β
 19°32,5
 Δ
 Συντεταγμένες
 16°38
 Β
 19°33,2
 Δ
 Συντεταγμένες
 17°00
 Β
 19°32,1
 Δ
 Συντεταγμένες
 17°06
 Β
 19°36,8
 Δ
 Συντεταγμένες
 17°26,8
 Β
 19°37,9
 Δ
 Συντεταγμένες
 17°31,9
 Β
 19°38
 Δ
 Συντεταγμένες
 17°44,1
 Β
 19°38
 Δ
 Συντεταγμένες
 17°53,3
 Β
 19°38
 Δ
 Συντεταγμένες
 18°02,5
 Β
 19°42,1
 Δ
 Συντεταγμένες
 18°07,8
 Β
 19°44,2
 Δ
 Συντεταγμένες
 18°13,4
 Β
 19°47
 Δ
 Συντεταγμένες
 18°18,8
 Β
 19°49
 Δ
 Συντεταγμένες
 18°24
 Β
 19°51,5
 Δ
 Συντεταγμένες
 18°28,8
 Β
 19°53,8
 Δ
 Συντεταγμένες
 18°34,9
 Β
 19°56
 Δ
 Συντεταγμένες
 18°44,2
 Β
 20°00
 Δ
 Συντεταγμένες
 19°00
 Β
 19°43
 Δ
 Συντεταγμένες
 19°23
 Β
 20°01
 Δ
 Συντεταγμένες
 19°30
 Β
 20°04
 Δ
 Συντεταγμένες
 20°00
 Β
 20°14,5
 Δ
 Συντεταγμένες
 20°30
 Β
 20°25,5
 Δ
 Βόρειο όριο
 20°46
 Β
 20°04,5
 Δ
 Προσάρτημα 3
 ΑΙΤΗΣΗ ΓΙΑ ΤΗ ΧΟΡΗΓΗΣΗ ΑΔΕΙΑΣ ΑΛΙΕΙΑΣ
 Προσάρτημα 4
 ΗΜΕΡΟΛΟΓΙΟ ΑΛΙΕΙΑΣ
 Προσάρτημα 5
 ΗΜΕΡΟΛΟΓΙΟ ICCAT ΑΛΙΕΙΑΣ ΘΥΝΝΑΛΙΕΥΤΙΚΩΝ
 Προσάρτημα 6
 ΔΗΛΩΣΗ


text:
ΕΚΦΟΡΤΩΣΗΣ/ΜΕΤΑΦΟΡΤΩΣΗΣ
 Προσάρτημα 7
 ΙΣΧΥΟΥΣΑ ΝΟΜΟΘΕΣΙΑ ΣΧΕΤΙΚΑ ΜΕ ΤΑ ΕΛΑΧΙΣΤΑ ΜΕΓΕΘΗ ΤΩΝ ΑΛΙΕΥΜΑΤΩΝ ΠΟΥ ΔΙΑΤΗΡΟΥΝΤΑΙ ΕΠΙ ΤΟΥ ΣΚΑΦΟΥΣ
 Τμήμα III: Ελάχιστο μέγεθος και βάρος των ειδών
 1. Οι ελάχιστες διαστάσεις των ειδών πρέπει να μετρώνται:
 —
 για τα ψάρια, από την άκρη του ρύγχους μέχρι την άκρη του ουραίου πτερυγίου (συνολικό μήκος),
 —
 για τα κεφαλόποδα, μόνον το μήκος του σώματος (μανδύας) χωρίς τα πλοκάμια,
 —
 για τα μαλακόστρακα, από την άκρη του ρόστρου έως την άκρη της ουράς.
 Η άκρη του ρόστρου καθορίζει την προέκταση του κελύφους που βρίσκεται στο πίσω μεσαίο μέρος του κεφαλοθώρακα. Για τον κοκκινοαστακό, ως σημείο αναφοράς επιλέγεται το μέσον του κοίλου μέρους του κελύφους μεταξύ των δύο μετωπικών κεράτων.
 2. Το ελάχιστο μέγεθος και βάρος των ψαριών θαλάσσης, των κεφαλόποδων και μαλακόστρακων που επιτρέπεται να αλιεύονται έχει ως εξής:
 α)
 Για τα ψάρια θάλασσας:
 —
 Τριχιός (Sardinella aurita και Sardinella maderensis)
 18 cm
 —
 Σαρδέλα (Sardina pilchardus)
 16 cm
 —
 Σαυρίδι και Σαφρίδι (Trachurus Spp)
 19 cm
 —
 Σαυρίδι, ασπροσαύριδο (Decapterus rhonchus)
 19 cm
 —
 Σκουμπρί (Scomber japonicus)
 25 cm
 —
 Λιθρίνι (Sparus aurata)
 20 cm
 —
 Φαγγρί με μπλε στίγματα (Sparus coeruleostictus)
 23 cm
 —
 Βασιλικό φαγγρί (Sparus auriga), φαγγρί/μερτζάνι (Sparus pagrus)
 23 cm
 —
 Δέντικες (Dentex Spp.)
 15 cm
 —
 Λυθρίνι της Αφρικής, μουσμούλι (Pagellus bellottii, Pagellus acarne)
 19 cm
 —
 Βουτυρόψαρο (Plectorhynchus mediterraneus)
 25 cm
 —
 Μαύρος ροφός/σφυρίδα/πίγγα
 25 cm
 —
 Σκιός (Sciana umbra)
 25 cm
 —
 Μαγιάτικο (Argirosomus regius) και λευκό μυλοκόπι (Pseudotholithus senegalensis)
 70 cm
 —
 Ροφός, Στικτοροφός, Cherne, Garoupa, Abae. (Epinephelus spp.)
 40 cm
 —
 Γοφάρι, (Pomatomus saltator)
 30 cm
 —
 Μπαρμπούνι της Δυτικής Αφρικής (Pseudupeneus prayensis)
 17 cm
 —
 Κέφαλοι (Mugil Spp.)
 20 cm
 —
 Σκυλογαλέος (Mustellus mustellus, Leptocharias smithi)
 60 cm
 —
 Λαυράκι (Dicentrarchus punctatus)
 20 cm
 —
 Γλώσσα (Cynoglossus canariensis, Cynoglossus monodi)
 20 cm
 —
 Γλώσσα (Cynoglossus canariensis, Cynoglossus monodi)
 30 cm
 —
 Μπακαλιάρος (Merliccius Spp.)
 30 cm
 β)
 Για τα κεφαλόποδα:
 —
 Χταπόδι (Octopus vulgaris)
 500 gr
 (εκσπλαχνισμένα)
 —
 Καλαμάρι του είδους (Loligo vulgaris)
 13 cm
 —
 Σουπιά (Sepia officinalis)
 13 cm
 —
 Αφρικανική σουπιά (Sepia bertheloti)
 07 cm
 γ)
 Για τα μαλακόστρακα:
 —
 Πράσινος αστακός (Panulirus regius)
 21 cm
 —
 Κοκκινοαστακός (Palinurus mauritanicus)
 23 cm
 —
 Κόκκινη γαρίδα (Parapeneus longriostrus)
 06 cm
 —
 Κόκκινος κάβουρας (Geyryon maritae)
 06 cm
 —
 Βασιλική γαρίδα ή καραμότα (Penaeus notialis, Penaeus kerathurus)
 200 άτομα/kg
 Προσάρτημα 8
 ΚΑΤΑΛΟΓΟΣ ΤΩΝ ΣΥΝΤΕΛΕΣΤΩΝ ΜΕΤΑΤΡΟΠΗΣ
 ΣΥΝΤΕΛΕΣΤΗΣ ΜΕΤΑΤΡΟΠΗΣ ΠΟΥ ΕΦΑΡΜΟΖΕΤΑΙ ΣΤΑ ΤΕΛΙΚΑ ΠΡΟΪΟΝΤΑ ΤΗΣ ΑΛΙΕΙΑΣ ΠΟΥ ΛΑΜΒΑΝΟΝΤΑΙ ΑΠΟ ΜΙΚΡΑ ΠΕΛΑΓΙΚΑ ΕΙΔΗ ΠΟΥ ΜΕΤΑΠΟΙΗΘΗΚΑΝ ΕΠΙ ΤΟΥ ΣΚΑΦΟΥΣ
 Παραγωγή
 Τρόπος μεταποίησης
 Συντελεστής μετατροπής
 Τριχιός
 Χωρίς κεφάλι
 Τεμαχισμένα με το χέρι
 1,416
 Χωρίς κεφάλι, εκσπλαχνισμένα
 Τεμαχισμένα με το χέρι
 1,675
 Χωρίς κεφάλι, εκσπλαχνισμένα
 Τεμαχισμένα με μηχανή
 1,795
 Σκουμπρί
 Χωρίς κεφάλι
 Τεμαχισμένα με το χέρι
 1,406
 Χωρίς κεφάλι, εκσπλαχνισμένα
 Τεμαχισμένα με το χέρι
 1,582
 Χωρίς κεφάλι
 Τεμαχισμένα με μηχανή
 1,445
 Χωρίς κεφάλι, εκσπλαχνισμένα
 Τεμαχισμένα με μηχανή
 1,661
 Σπαθόψαρο
 Χωρίς κεφάλι, εκσπλαχνισμένα
 Τεμαχισμένα με το χέρι
 1,323
 Φέτες
 Τεμαχισμένα με το χέρι
 1,340
 Χωρίς κεφάλι, εκσπλαχνισμένα (ειδική κοπή)
 Τεμαχισμένα με το χέρι
 1,473
 Σαρδέλα
 Χωρίς κεφάλι
 Τεμαχισμένα με το


text:
χέρι
 1,416
 Χωρίς κεφάλι, εκσπλαχνισμένα
 Τεμαχισμένα με το χέρι
 1,704
 Χωρίς κεφάλι, εκσπλαχνισμένα
 Τεμαχισμένα με μηχανή
 1,828
 Σαφρίδι
 Χωρίς κεφάλι
 Τεμαχισμένα με το χέρι
 1,570
 Χωρίς κεφάλι
 Τεμαχισμένα με μηχανή
 1,634
 Χωρίς κεφάλι, εκσπλαχνισμένα
 Τεμαχισμένα με το χέρι
 1,862
 Χωρίς κεφάλι, εκσπλαχνισμένα
 Τεμαχισμένα με μηχανή
 1,953
 ΣΗΜ.: Για τη μεταποίηση ιχθύων σε ιχθυάλευρο, λαμβάνεται συντελεστής μετατροπής 5,5 τόνους νωπού ιχθύος για 1 τόνο αλεύρου.
 Προσάρτημα 9
 ΔΙΑΒΙΒΑΣΗ ΜΗΝΥΜΑΤΩΝ VMS ΣΤΗ ΜΑΥΡΙΤΑΝΙΑ
 ΑΝΑΦΟΡΑ ΣΤΙΓΜΑΤΟΣ
 Δεδομένα
 Κωδικός
 Υποχρεωτικό/Προαιρετικό
 Παρατηρήσεις
 Αρχή εγγραφής
 SR
 O
 Δεδομένα σχετικά με το σύστημα — προσδιορίζει την έναρξη της καταγραφής
 Παραλήπτης
 AD
 O
 Δεδομένα σχετικά με το μήνυμα — παραλήπτης. Κωδικός ISO (3 γραμμάτων) της χώρας
 Αποστολέας
 FS
 O
 Δεδομένα σχετικά με το μήνυμα — αποστολέας. Κωδικός ISO (3 γραμμάτων) της χώρας
 Τύπος μηνύματος
 TM
 O
 Δεδομένα σχετικά με το μήνυμα — Τύπος μηνύματος «POS»
 Διακριτικό κλήσεως ασυρμάτου
 RC
 O
 Δεδομένα σχετικά με το σκάφος — διεθνές διακριτικό κλήσεως ασυρμάτου του σκάφους
 Εσωτερικός αριθμός αναφοράς του συμβαλλόμενου μέρους
 IR
 F
 Δεδομένα σχετικά με το σκάφος — ενιαίος αριθμός του συμβαλλόμενου μέρους (τριψήφιος κωδικός ISO του κράτους σημαίας ακολουθούμενος από έναν αριθμό)
 Εξωτερικός αριθμός νηολογίου
 XR
 F
 Δεδομένα σχετικά με το σκάφος — αριθμός που εμφαίνεται στην πλευρά του σκάφους
 Κράτος σημαίας
 FS
 F
 Δεδομένα σχετικά με το κράτος σημαίας
 Γεωγραφικό πλάτος
 LA
 O
 Δεδομένα σχετικά με το στίγμα του σκάφους — στίγμα σε μοίρες και πρώτα λεπτά N/S DDMM (WGS — 84)
 Γεωγραφικό μήκος
 LO
 O
 Δεδομένα σχετικά με το στίγμα του σκάφους — στίγμα σε μοίρες και πρώτα λεπτά E/W DDDMM (WGS-84)
 Ημερομηνία
 DA
 O
 Δεδομένα σχετικά με το στίγμα του σκάφους — ημερομηνία καταγραφής του στίγματος TUC (ΕΕΕΕΜΜΗΗ)
 Ώρα
 TI
 O
 Δεδομένα σχετικά με το στίγμα του σκάφους — ώρα καταγραφής του στίγματος TUC (ΩΩΛΛ)
 Τέλος καταγραφής
 ER
 O
 Δεδομένα σχετικά με το σύστημα — προσδιορίζει το τέλος της καταχώρισης
 Κωδικοποίηση χαρακτήρων: ISO 8859.1
 Η δομή μιας διαβίβασης δεδομένων έχει ως εξής:
 διπλή πλάγια κάθετος (//) και ο κωδικός «SR» δηλώνουν την έναρξη της διαβίβασης,
 διπλή κάθετος («//») και ένα κωδικός δηλώνουν την αρχή στοιχείου δεδομένου,
 μονή πλάγια κάθετος (/) χωρίζει τον κωδικό από τα δεδομένα,
 ζεύγη δεδομένων χωρίζονται από διάστημα,
 οι χαρακτήρες «ER» και διπλή κάθετος («//») δηλώνουν το τέλος μιας εγγραφής.
 Τα προαιρετικά δεδομένα πρέπει να τίθενται μεταξύ της έναρξης και του τέλους της καταγραφής.
 Προσάρτημα 10
 ΠΡΩΤΟΚΟΛΛΟ
 ΓΙΑ ΤΗΝ ΠΛΑΙΣΙΩΣΗ ΚΑΙ ΕΦΑΡΜΟΓΗ ΤΟΥ ΗΛΕΚΤΡΟΝΙΚΟΥ ΣΥΣΤΗΜΑΤΟΣ ΓΙΑ ΤΗΝ ΔΙΑΒΙΒΑΣΗ ΔΕΔΟΜΕΝΩΝ ΣΧΕΤΙΚΑ ΜΕ ΤΙΣ ΑΛΙΕΥΤΙΚΕΣ ΔΡΑΣΤΗΡΙΟΤΗΤΕΣ (ΣΥΣΤΗΜΑ ERS)
 Γενικές διατάξεις
 1. Κάθε αλιευτικό σκάφος της ΕΕ πρέπει να είναι εξοπλισμένο με ηλεκτρονικό σύστημα, εφεξής «σύστημα ERS», με δυνατότητα καταγραφής και διαβίβασης δεδομένων σχετικά με τις αλιευτικές δραστηριότητες του σκάφους, εφεξής «δεδομένα ERS», όταν το σκάφος αλιεύει στην αλιευτική ζώνη της Μαυριτανίας.
 2. Σκάφος της ΕΕ το οποίο δεν είναι εξοπλισμένο με σύστημα ERS, ή του οποίου το σύστημα ERS δεν λειτουργεί, δεν επιτρέπεται να εισέρχεται στην αλιευτική ζώνη της Μαυριτανίας προκειμένου να ασκήσει αλιευτικές δραστηριότητες.
 3. Τα δεδομένα ERS διαβιβάζονται σύμφωνα με τις διαδικασίες του κράτους σημαίας του σκάφους στο ΚΠΑ του κράτους σημαίας.
 4.


text:
Το ΚΠΑ του κράτους σημαίας αποστέλλει αυτομάτως και πάραυτα τα στιγμιαία μηνύματα (COE, COX, PNO) που προέρχονται από το σκάφος στο ΚΠΑ της Μαυριτανίας. Οι ημερήσιες δηλώσεις αλιευμάτων (FAR) διατίθενται αυτομάτως και πάραυτα στο ΚΠΑ της Μαυριτανίας.
 5. Το κράτος σημαίας και η Μαυριτανία μεριμνούν ώστε τα οικεία ΚΠΑ να είναι εφοδιασμένα με εξοπλισμό πληροφορικής και να διαθέτουν το λογισμικό που είναι απαραίτητο για την αυτόματη διαβίβαση δεδομένων ERS σε μορφότυπο XML που διατίθεται στον δικτυακό τόπο της Γενικής Διεύθυνσης Αλιείας και Θαλάσσιων Υποθέσεων της Ευρωπαϊκής Επιτροπής, και να εφαρμόζουν διαδικασίες αποθήκευσης με δυνατότητα καταγραφής και αποθήκευσης των δεδομένων ERS σε μορφή αναγνώσιμη μέσω υπολογιστή για χρονικό διάστημα τουλάχιστον 3 ετών.
 6. Κάθε αλλαγή ή επικαιροποίηση του εν λόγω μορφοτύπου προσδιορίζεται και καταχωρείται η σχετική ημερομηνία, και πρέπει να είναι πλήρως λειτουργική έξι μήνες αφότου τεθεί σε εφαρμογή.
 7. Η διαβίβαση των δεδομένων ERS πραγματοποιείται με χρήση των ηλεκτρονικών μέσων επικοινωνίας που διαχειρίζεται η Ευρωπαϊκή Επιτροπή εξ ονόματος της ΕΕ, των επονομαζόμενων DEH (Data Exchange Highway).
 8. Το κράτος σημαίας και η Μαυριτανία ορίζουν από έναν ανταποκριτή ERS, ο οποίος λειτουργεί ως σύνδεσμος.
 9. Οι ανταποκριτές ERS διορίζονται για ελάχιστη περίοδο έξι μηνών.
 10. Τα ΚΠΑ του κράτους σημαίας και της Μαυριτανίας κοινοποιούν αμοιβαία τα στοιχεία (όνομα, διεύθυνση, τηλέφωνο, τηλέτυπο, διεύθυνση ηλεκτρονικού ταχυδρομείου) του αντίστοιχου ανταποκριτή ERS, εφόσον το σύστημα ERS είναι σε λειτουργία. Οποιαδήποτε μεταβολή των στοιχείων του ανταποκριτή ERS πρέπει να κοινοποιείται αμελλητί.
 Λήψη και κοινοποίηση δεδομένων ERS
 11. Το αλιευτικό σκάφος υποχρεούται:
 α)
 να καταγράφει καθημερινά τα δεδομένα ERS για κάθε ημέρα παρουσίας στην αλιευτική ζώνη της Μαυριτανίας,
 β)
 να καταγράφει για κάθε χρήση γρίπου ή διχτυών, ή ανάσυρση παραγαδιού, τις ποσότητες κάθε είδους που αλιεύεται και διατηρείται επί του σκάφους ως είδος-στόχος ή ως παρεμπίπτον ή απορριπτόμενο αλίευμα,
 γ)
 για κάθε είδος που προσδιορίζεται στην εκδοθείσα από τη Μαυριτανία άδεια αλιείας, δηλώνει επίσης τα μηδενικά αλιεύματα,
 δ)
 να ταυτοποιεί κάθε είδος βάσει του αντίστοιχου τριψήφιου κωδικού FAO,
 ε)
 να εκφράζει την ποσότητα σε χιλιόγραμμα βάρους ζωντανών ιχθύων και, ενδεχομένως, σε αριθμό ιχθύων,
 στ)
 να καταγράφει στα δεδομένα ERS, για κάθε είδος, τις ποσότητες που μεταφορτώνονται και/ή εκφορτώνονται,
 ζ)
 να καταγράφει στα δεδομένα ERS, για κάθε είσοδο (μήνυμα COE) και έξοδο (μήνυμα COX) στην αλιευτική ζώνη της Μαυριτανίας, ειδικό μήνυμα το οποίο περιλαμβάνει, για κάθε είδος που προσδιορίζεται στην άδεια αλιείας που εξέδωσε η Μαυριτανία, τις ποσότητες των αλιευμάτων επί του σκάφους κατά τον χρόνο κάθε διέλευσης,
 η)
 να διαβιβάζει καθημερινά τα δεδομένα ERS στο ΚΠΑ του κράτους σημαίας, με ηλεκτρονικό μήνυμα, στον μορφότυπο XML που προβλέπεται στην παράγραφο 4, το αργότερο στις 23:59 UTC,
 12. Ο πλοίαρχος είναι υπεύθυνος για την ακρίβεια των δεδομένων ERS που καταγράφονται και διαβιβάζονται.
 13. Το ΚΠΑ του κράτους σημαίας θέτει αυτομάτως και το ταχύτερο δυνατόν τα δεδομένα ERS στη διάθεση του ΚΠΑ της Μαυριτανίας, στον μορφότυπο XML που αναφέρεται στην παράγραφο 4.
 14. Το ΚΠΑ της Μαυριτανίας επιβεβαιώνει τη λήψη όλων των μηνυμάτων ERS που λαμβάνονται υπό μορφή μηνύματος (RET).
 15. Το ΚΠΑ της Μαυριτανίας χειρίζεται όλα τα δεδομένα ERS


text:
με εμπιστευτικότητα.
 Βλάβη του συστήματος ERS επί του σκάφους, ή/και κατά τη μετάδοση δεδομένων μεταξύ του σκάφους και του ΚΠΑ του κράτους σημαίας
 16. Το κράτος σημαίας ενημερώνει αμελλητί τον πλοίαρχο ή/και τον πλοιοκτήτη του σκάφους που φέρει τη σημαία του, ή τον εκπρόσωπό του, για κάθε τεχνική βλάβη του συστήματος ERS που είναι εγκατεστημένο επί του σκάφους ή για οποιοδήποτε πρόβλημα λειτουργίας στη διαβίβαση των δεδομένων ERS μεταξύ του σκάφους και του ΚΠΑ του κράτους σημαίας.
 17. Το κράτος σημαίας ενημερώνει τη Μαυριτανία σχετικά με την εντοπισθείσα βλάβη και τα διορθωτικά μέτρα που ελήφθησαν.
 18. Σε περίπτωση βλάβης του συστήματος ERS επί του σκάφους, ο πλοίαρχος ή/και ο πλοιοκτήτης μεριμνά για την επισκευή ή την αντικατάσταση του συστήματος ERS εντός 10 εργάσιμων ημερών. Εάν το σκάφος πραγματοποιήσει ενδιάμεση στάση σε λιμένα εντός της συγκεκριμένης προθεσμίας των δέκα (10) εργάσιμων ημερών, δεν επιτρέπεται να συνεχίσει τις αλιευτικές του δραστηριότητες στην αλιευτική ζώνη της Μαυριτανίας παρά μόνον όταν το οικείο σύστημα ERS θα είναι σε άριστη κατάσταση λειτουργίας, εκτός εάν λάβει σχετική άδεια από τη Μαυριτανία.
 19. Ένα αλιευτικό σκάφος δεν μπορεί να αποπλεύσει από λιμένα εφόσον έχει σημειωθεί τεχνική βλάβη του συστήματος ERS, παρά μόνον εάν
 α)
 το οικείο σύστημα ERS επανέλθει σε κατάσταση λειτουργίας, η οποία βεβαιώνεται από το κράτος σημαίας, ή
 β)
 εάν λάβει προηγουμένως την άδεια του κράτους σημαίας. Στη δεύτερη περίπτωση, το κράτος σημαίας ενημερώνει τη Μαυριτανία σχετικά με την απόφασή του πριν από την αναχώρηση του σκάφους.
 20. Κάθε σκάφος της ΕΕ που αλιεύει στην αλιευτική ζώνη της Μαυριτανίας με σύστημα ERS στο οποίο έχει σημειωθεί βλάβη οφείλει να διαβιβάζει καθημερινά και το αργότερο έως τις 23:59 UTC όλα τα δεδομένα ERS στο ΚΠΑ του κράτους σημαίας με κάθε άλλο διαθέσιμο ηλεκτρονικό μέσο επικοινωνίας στο οποίο έχει πρόσβαση το ΚΠΑ της Μαυριτανίας.
 21. Τα αναφερόμενα στην παράγραφο 11 δεδομένα ERS που δεν κατέστη δυνατό να τεθούν στη διάθεση της Μαυριτανίας λόγω βλάβης διαβιβάζονται από το ΚΠΑ του κράτους σημαίας στο ΚΠΑ της Μαυριτανίας σε εναλλακτική ηλεκτρονική μορφή που συμφωνείται από κοινού. Η εν λόγω εναλλακτική διαβίβαση θεωρείται ότι αποτελεί προτεραιότητα και εξυπακούεται ότι οι προθεσμίες διαβίβασης που ισχύουν συνήθως μπορούν να μην τηρηθούν.
 22. Εάν το ΚΠΑ της Μαυριτανίας δεν λάβει τα δεδομένα ERS ενός σκάφους επί τρεις (3) συνεχόμενες ημέρες, η Μαυριτανία μπορεί να δώσει εντολή στο σκάφος να καταπλεύσει αμέσως σε λιμένα τον οποίο θα επιλέξει η Μαυριτανία για διεξαγωγή έρευνας.
 Βλάβη στα ΚΠΑ — Αδυναμία λήψης των δεδομένων ERS από το ΚΠΑ της Μαυριτανίας
 23. Σε περίπτωση που ένα ΚΠΑ δεν λαμβάνει δεδομένα ERS, o οικείος ανταποκριτής ERS ενημερώνει αμελλητί τον ανταποκριτή ERS του άλλου ΚΠΑ και, εφόσον είναι αναγκαίο, συνεργάζεται μαζί του για την επίλυση του προβλήματος για όσο χρονικό διάστημα απαιτείται για τον σκοπό αυτό.
 24. Το ΚΠΑ του κράτους σημαίας και το ΚΠΑ της Μαυριτανίας συμφωνούν από κοινού σχετικά με τα εναλλακτικά ηλεκτρονικά μέσα επικοινωνίας που θα πρέπει να χρησιμοποιούνται για τη διαβίβαση των δεδομένων ERS σε περίπτωση βλάβης των ΚΠΑ, και αμελλητί ενημερώνονται αμοιβαία για οιαδήποτε τροποποίηση.
 25.


text:
Εάν το ΚΠΑ της Μαυριτανίας ειδοποιήσει ότι τα δεδομένα ERS δεν έχουν ληφθεί, το ΚΠΑ του κράτους σημαίας εντοπίζει τα αίτια του προβλήματος και λαμβάνει τα κατάλληλα μέτρα για την επίλυση του προβλήματος. Το ΚΠΑ του κράτους σημαίας ενημερώνει το ΚΠΑ της Μαυριτανίας και την ΕΕ σχετικά με τα αποτελέσματα και τα ληφθέντα μέτρα εντός 24 ωρών.
 26. Εάν για την επίλυση του προβλήματος απαιτείται διάστημα μεγαλύτερο των 24 ωρών, το ΚΠΑ του κράτους σημαίας διαβιβάζει αμελλητί τα απαιτούμενα δεδομένα ERS στο ΚΠΑ της Μαυριτανίας χρησιμοποιώντας εναλλακτικά μέσα, όπως προβλέπεται στο σημείο 24.
 27. Η Μαυριτανία ενημερώνει τις αρμόδιες υπηρεσίες ελέγχου της χώρας ώστε τα σκάφη της ΕΕ να μην θεωρηθεί ότι διαπράττουν παράβαση εξαιτίας της μη διαβίβασης των δεδομένων ERS λόγω εργασιών συντήρησης σε ένα ΚΠΑ.
 Συντήρηση ενός ΚΠΑ
 28. Οι προγραμματισμένες εργασίες συντήρησης ενός ΚΠΑ (πρόγραμμα συντήρησης), οι οποίες ενδέχεται να επηρεάσουν την ανταλλαγή δεδομένων ERS πρέπει να κοινοποιούνται στο άλλο ΚΠΑ τουλάχιστον 72 ώρες πριν από την εκτέλεσή τους, ει δυνατόν με αναφορά της ημερομηνίας και της διάρκειας συντήρησης. Για μη προγραμματισμένες εργασίες συντήρησης, οι εν λόγω πληροφορίες αποστέλλονται το συντομότερο δυνατόν στο άλλο ΚΠΑ.
 29. Κατά τη διάρκεια της συντήρησης, η διαβίβαση των δεδομένων ERS μπορεί να αναβληθεί έως ότου το σύστημα τεθεί εκ νέου σε λειτουργία. Τα σχετικά δεδομένα ERS διαβιβάζονται αμέσως μετά το πέρας των εργασιών συντήρησης.
 30. Εάν οι εργασίες συντήρησης διαρκέσουν περισσότερες από 24 ώρες, τα δεδομένα ERS διαβιβάζονται στο άλλο ΚΠΑ με τη χρήση ενός από τα εναλλακτικά ηλεκτρονικά μέσα που προβλέπονται στο σημείο 24.
 31. Η Μαυριτανία ενημερώνει τις αρμόδιες υπηρεσίες ελέγχου της χώρας ώστε τα σκάφη της ΕΕ να μην θεωρηθεί ότι διαπράττουν παράβαση εξαιτίας της μη διαβίβασης των δεδομένων ERS λόγω εργασιών συντήρησης σε ένα ΚΠΑ.
 Προσάρτημα 11
 ΕΚΘΕΣΗ ΕΠΙΣΤΗΜΟΝΙΚΟΥ ΠΑΡΑΤΗΡΗΤΗ
 Όνομα του παρατηρητή: ...
 Σκάφος: ...Εθνικότητα: ...
 Αριθμός και λιμένας νηολογίου: ...
 Διακριτικό: ..., χωρητικότητα: ...GT, Ισχύς: ...Βιογραφικό σημείωμα
 Άδεια: ...no: ...Τύπος: ...
 Όνομα του πλοιάρχου: ...Εθνικότητα: ...
 Επιβίβαση του παρατηρητή: Ημερομηνία: ..., Λιμένας: ...
 Αποβίβαση του παρατηρητή: Ημερομηνία: ..., Λιμένας: ...
 Επιτρεπόμενη μέθοδος αλιείας ...
 Χρησιμοποιηθέντα εργαλεία: ...
 Μάτια και/ή διαστάσεις: ...
 Επισκεφθείσες ζώνες αλιείας: ...
 Απόσταση από την ακτή: ...
 Αριθμός ναυτολογημένων μαυριτανών ναυτικών: ...
 Δήλωση εισόδου.../.../... και εξόδου.../.../... από την αλιευτική ζώνη
 Εκτιμήσεις του παρατηρητή:
 Συνολική παραγωγή (kg): ..., δηλωθείσα στο ΗΑ/ΗΣ: ...
 Παρεμπίπτοντα αλιεύματα: είδη ..., Εκτιμώμενο ποσοστό: ...%
 Απορρίψεις: Είδη: ..., Ποσότητα (kg): ...
 Διατηρηθέντα είδη
 Ποσότητα (kg)
 Διατηρηθέντα είδη
 Ποσότητα (kg)
 Διαπιστώσεις του παρατηρητή:
 Φύση της διαπίστωσης
 ημερομηνία
 στίγμα
 Παρατηρήσεις: ...
 ...
 ...
 ...
 (Τόπος) ..., στις ...
 Υπογραφή του παρατηρητή ...
 Παρατηρήσεις του πλοιάρχου ...
 ...
 ...
 Αντίγραφο της έκθεσης παραλήφθηκε στις ...Υπογραφή του πλοιάρχου ...
 Η έκθεση διαβιβάσθηκε προς ...
 Ιδιότητα: ...
 Προσάρτημα 12
 ΣΤΟΙΧΕΙΑ ΕΠΙΚΟΙΝΩΝΙΑΣ ΤΩΝ ΑΡΜΟΔΙΩΝ ΑΡΧΩΝ ΤΗΣ ΕΥΡΩΠΑΪΚΗΣ ΈΝΩΣΗΣ ΚΑΙ ΤΗΣ ΜΑΥΡΙΤΑΝΙΑΣ
 Τα λεπτομερή στοιχεία των διαφόρων θεσμικών οργάνων που απαριθμούνται κατωτέρω ανακοινώνονται από τα δύο μέρη κατά την πρώτη συνεδρίαση της μεικτής επιτροπής.
 ΕΥΡΩΠΑΪΚΗ ΕΝΩΣΗ
 —
 Ευρωπαϊκή Επιτροπή — Γενική Διεύθυνση Θαλάσσιας Πολιτικής και Αλιείας (ΓΔ MARE)
 —
 Αντιπροσωπεία της Ευρωπαϊκής Ένωσης — του Nouakchott


text:
(Μαυριτανία)
 ΜΑΥΡΙΤΑΝΙΑ
 —
 Υπουργείο Αλιείας και Ναυτιλιακής Οικονομίας
 —
 Ακτοφυλακή της Μαυριτανίας
 —
 Θαλάσσιες περιφερειακές διευθύνσεις
 Προσάρτημα 13
 ΥΠΟΔΕΙΓΜΑΤΑ ΤΩΝ ΤΡΙΜΗΝΙΑΙΩΝ ΔΗΛΩΣΕΩΝ ΑΛΙΕΥΜΑΤΩΝ
 Λοιπά σκάφη, πλην των πελαγικών και των θυνναλιευτικών
 Σκάφη πελαγικής αλιείας
 Θυνναλιευτικά σκάφη
 ΠΑΡΑΡΤΗΜΑ 2
 ΧΡΗΜΑΤΟΔΟΤΙΚΗ ΣΤΗΡΙΞΗ ΓΙΑ ΤΗΝ ΠΡΟΩΘΗΣΗ ΤΗΣ ΥΠΕΥΘΥΝΗΣ ΚΑΙ ΒΙΩΣΙΜΗΣ ΑΛΙΕΙΑΣ
 1. Αντικείμενο και ποσά
 Σύμφωνα με το άρθρο 3 του πρωτοκόλλου, η χρηματοδοτική στήριξη για την προώθηση της υπεύθυνης και βιώσιμης αλιείας αποτελείται από τους εξής τέσσερις άξονες παρέμβασης:
 Πιθανές ενέργειες
 Άξονας I: ΕΠΙΣΤΗΜΟΝΙΚΗ ΚΑΙ ΤΕΧΝΙΚΗ ΣΥΝΕΡΓΑΣΙΑ ΚΑΙ ΚΑΤΑΡΤΙΣΗ
 Παρακολούθηση και διαχείριση των πόρων και εφαρμογή σχεδίων διαχείρισης της αλιείας
 Άξονας II: ΕΠΙΤΗΡΗΣΗ
 Θαλάσσια επιτήρηση στον τομέα της αλιείας
 Άξονας III: ΠΕΡΙΒΑΛΛΟΝ
 Διατήρηση του θαλάσσιου και παράκτιου περιβάλλοντος
 Άξονας IV: ΑΝΑΠΤΥΞΗ ΥΠΟΔΟΜΩΝ
 Στήριξη της ανάπτυξης, στην ξηρά, μεταποιητικών βιομηχανιών προϊόντων της θάλασσας
 2. Πλαίσιο εφαρμογής
 Η Ευρωπαϊκή Ένωση και η Μαυριτανία συμφωνούν, στο πλαίσιο της μεικτής επιτροπής, που προβλέπεται στο άρθρο 10 της συμφωνίας, ύστερα από την έναρξη ισχύος του παρόντος πρωτοκόλλου, σχετικά με τους όρους επιλεξιμότητας για την παρούσα στήριξη, τις νομικές βάσεις, τον προγραμματισμό, την παρακολούθηση-αξιολόγηση καθώς και τους τρόπους μεταβίβασης στην Μαυριτανία.
 3. Διαφάνεια και διαχείριση των πόρων της τομεακής στήριξης
 Με προοπτική τη διαφανή και αποδοτική οικονομική διαχείριση των πόρων της τομεακής στήριξης, ο μηχανισμός εφαρμογής της τομεακής στήριξης αποτελεί μηχανισμό πλαισιωμένο με απλά μέσα επαλήθευσης από τα δύο μέρη, που περιλαμβάνει συγκεκριμένα:
 —
 Τη γνωστοποίηση της μεταβίβασης της δόσης της τομεακής στήριξης από την ΕΕ (έγγραφο που διαβιβάζεται από την Ευρωπαϊκή Ένωση στη Μαυριτανία),
 —
 Την κοινοποίηση του νόμου περί δημοσίων οικονομικών και/ή οιαδήποτε άλλη νομοθετική πράξη δικαιολογεί τον προορισμό της δόσης που καταβάλλεται στο πλαίσιο της τομεακής στήριξης στον λογαριασμό που προβλέπεται στο άρθρο 3 παράγραφος 3.10 του πρωτοκόλλου (έγγραφο που διαβιβάζεται από τη Μαυριτανία στην Ευρωπαϊκή Ένωση),
 —
 Την αποτελεσματικότητα της υλοποίησης των επιτόπου σχεδίων, ιδίως μέσω εκθέσεων στην Ευρωπαϊκή Ένωση που καταρτίζονται από τους φορείς υλοποίησής τους, από κοινές επιτόπιες αποστολές ΕΕ/Υπουργείου αλιείας, την προβολή των εν λόγω δράσεων στον Τύπο και την επίσημη έναρξή τους με τη συμμετοχή του επικεφαλής της αντιπροσωπείας της ΕΕ.
 4. Πολυετής προγραμματισμός
 Σύμφωνα με το άρθρο 2.4 του πρωτοκόλλου, το κλιμάκιο υλοποίησης γνωστοποιεί στα δύο μέρη, εντός τριών μηνών από τη συγκρότησή του, την πρόταση πολυετούς προγραμματισμού για τη χρησιμοποίηση των πόρων της τομεακής στήριξης, προσκομίζοντας κατάλογο με:
 —
 Τα σχέδια που δύνανται να χρηματοδοτηθούν
 —
 Την αρμόδια ή τις αρμόδιες δομές που είναι επιφορτισμένες με την υλοποίηση,
 —
 τις χρηματοδοτικές ανάγκες κάθε έργου,
 —
 έναν δείκτη παρακολούθησης για κάθε έργο,
 —
 το ενδεικτικό χρονοδιάγραμμα υλοποίησης,
 —
 τους δείκτες επιπτώσεων του τομέα αλιείας της Μαυριτανίας,
 —
 την κατανομή των ποσών ανά έτος και ανά σχέδιο.
 Τα μέρη δύνανται να διατυπώσουν σχόλια εντός 30 ημερών από την παραλαβή του πολυετούς προγραμματισμού. Ο προγραμματισμός αυτός εγκρίνεται στη συνέχεια από κοινού στο πλαίσιο της μεικτής επιτροπής. Εν όψει της έγκρισης αυτής, η μεικτή επιτροπή εξασφαλίζει ότι τα κονδύλια που διατίθενται στα διάφορα έργα και η κατανομή τους ανά έτος συνάδουν με τον χαρακτήρα των εν λόγω έργων, τις προϋποθέσεις υλοποίησής τους


text:
και τους περιορισμούς ως προς αυτή.
 5. Δείκτες παρακολούθησης και δείκτες επιπτώσεων
 Δείκτης παρακολούθησης
 Το κλιμάκιο υλοποίησης που προβλέπεται στο άρθρο 3 του πρωτοκόλλου προσδιορίζει για κάθε έργο στο πλαίσιο του προγραμματισμού του ένα δείκτη παρακολούθησης, διευκρινίζοντας τον τελικό στόχο, τον στόχο προς επίτευξη στο τέλος κάθε έτους (Ν + 1,2,3) και ένα ποσό που αντιστοιχεί στον εν λόγω δείκτη ανά έτος, ως κλάσμα της ετήσιας δόσης που καταβάλλεται στο πλαίσιο της τομεακής στήριξης. Ο δείκτης πρέπει να είναι ποσοτικά επαληθεύσιμος.
 Δείκτες επιπτώσεων του τομέα αλιείας της Μαυριτανίας
 Το κλιμάκιο υλοποίησης που προβλέπεται στο άρθρο 3 του πρωτοκόλλου κοινοποιεί για κάθε έργο που εγγράφεται στον προγραμματισμό του μια σειρά δεικτών επιπτώσεων στον τομέα της αλιείας. Οι εν λόγω δείκτες δύνανται να βασίζονται σε δημοσιοποιημένα ή μη στατιστικά στοιχεία, ποσοτικά ή ποιοτικά επαληθεύσιμα, και παρουσιάζονται κατά τρόπον ώστε να εκτιμώνται τα αναμενόμενα οικονομικά και κοινωνικά οφέλη για κάθε έργο που χρηματοδοτείται από την τομεακή στήριξη.
 6. Ετήσιος προγραμματισμός και υποβολή εκθέσεων
 Σύμφωνα με την παράγραφο 3.2 του πρωτοκόλλου, η τομεακή στήριξη αποτελεί αντικείμενο ετήσιου προγραμματισμού, συνεχούς παρακολούθησης και υποβολής εκθέσεων αποτελεσμάτων σε ετήσια βάση.
 Σύμφωνα με το άρθρο 3 παράγραφος 3.2 του πρωτοκόλλου, το κλιμάκιο εκτέλεσης διαβιβάζει, έως τις 31 Δεκεμβρίου κάθε έτους, έκθεση σχετικά με την κατάσταση προόδου των έργων που υλοποιήθηκαν κατά το προηγούμενο έτος, καθώς και τον προγραμματισμό των έργων για το επόμενο έτος, σύμφωνα με το υπόδειγμα που παρατίθεται στο παρόν παράρτημα, η οποία περιλαμβάνει τα ακόλουθα στοιχεία:
 —
 Υπενθύμιση του προγραμματισμού του έτους Ν της τομεακής στήριξης με τους στόχους του προηγούμενου έτους Ν, ανά έργο,
 —
 Τους δείκτες αποτελεσμάτων και τους καθορισθέντες στόχους, επιτευχθέντες ή μη, προσδιορίζοντας τα προβλήματα που διαπιστώθηκαν και τα επανορθωτικά μέτρα που ελήφθησαν καθώς και την απορρόφηση της δόσης που καταβλήθηκε από την ΕΕ,
 —
 Την εκτίμηση της ετήσιας δόσης που πρόκειται να μεταβιβαστεί από την ΕΕ, βάσει του ποσού που πρέπει να καταβληθεί για κάθε δείκτη που επιτυγχάνεται. Κάθε στόχος που ορίζεται ανά έργο και επιτυγχάνεται για το έτος Ν αντιστοιχεί σε ένα μέρος του ετήσιου κονδυλίου που ορίζεται στον ετήσιο προγραμματισμό,
 —
 Παρουσίαση του ετήσιου προγραμματισμού του έτους Ν + 1 και της επικαιροποίησης του πολυετούς προγραμματισμού.
 Το αργότερο 30 ημέρες μετά την υποβολή, η έκθεση προόδου του έτους Ν και του έτους Ν + 1 υπόκεινται σε έγκριση από κοινού από τη μεικτή επιτροπή. Σε περίπτωση που δεν μπορεί να διοργανωθεί εντός της εν λόγω περιόδου συνεδρίαση της μεικτής επιτροπής, η έγκριση μπορεί να πραγματοποιηθεί βάσει γραπτής διαδικασίας, με ανταλλαγή επιστολών.
 Τα δύο μέρη ενθαρρύνουν τις κοινές τεχνικές αποστολές, οι οποίες δύνανται να συγκαλούνται κατόπιν αιτήματος εκάστου των μερών, για να παράσχουν τα συμπληρωματικά στοιχεία και τις πληροφορίες που απαιτούνται για την ορθή διαχείριση των κονδυλίων.
 7. Λεπτομέρειες που αφορούν τη μεταβίβαση της τομεακής στήριξης από την Ευρωπαϊκή Ένωση
 Μόλις εγκριθεί ο προγραμματισμός του έτους N + 1, η Ευρωπαϊκή Ένωση προβαίνει στη μεταβίβαση της δόσης της τομεακής στήριξης. Οι λεπτομέρειες που αφορούν τη μεταβίβαση από την Ευρωπαϊκή Ένωση των δόσεων της τομεακής στήριξης ακολουθούν μια προσέγγιση που